open-index/open-wikipedia-markdown huggingface dataset:
禮記

《**禮記**》，《禮經》之記也。今《儀禮》諸篇，亦有附記於後。記與精相出入者，以廣學者見聞。
## 緣起
孔子生時，或已有《記》文也。子既歿，七十子之徒明禮者，若曾參、子遊、子夏，傳禮不絕，道孔子之語，亦或有假托及自為者，以授生徒，錄而成書，亦稱《記》，流傳諸國。今郭店楚簡之《緇衣簡》是其一也。至秦燔書時，《記》已百篇。

漢興，廢挾書律，秦火之餘，稍稍而出。漢立《禮經》博士，有大小戴及后倉三家，后氏無道《記》者，唯戴德、戴聖各有《記》，隨《禮》教授。德傳《記》八十五篇，稱大戴禮，聖傳四十六篇，曰小戴禮。或曰：「小戴之記，實戴聖刪大戴之繁冗者而成之」，或以爲然，或以爲繆。
## 傳習
《禮記》之傳，始盛於後漢，鄭興、鄭眾、馬融季長之屬皆為之，融授鄭玄，玄為作《禮記注》，是《禮記》始列於經也。至於魏晉六朝，天下紛亂，然無論南北，治《禮記》者咸宗玄。

唐孔穎達撰《五經正義》，以《禮記》為經，為作正義。唐舉士，以《禮記》並《左傳》為「大經」，學者咸以《禮記》文少於《左傳》，爭習之，是故唐人治禮為最盛。宋初，猶用《禮記正義》為教。後陳澔為《禮記集説》，明傳《五經大全》，亦悉取陳本。

清盛考據，治《禮記》者尤夥。今之治《禮記》者，有錢玄之《禮記譯注》，王文錦之《禮記譯解》，而以陳戍國之《禮記校注》最為簡明精善。

自唐，韓愈、李翺之輩，素重《中庸》、《大學》，以排佛、老。宋朱熹始析是二篇為《四書集注》，是時《中庸》、《大學》，單行，為四書之目。
## 論言
《禮記》之書，非惟儀節動作而已，特亦言儒教之論，若《禮運》、《禮器》、《學記》、《樂記》、《儒行》者皆是。其《禮運·大同》者，大同、小康之所由出，以故人特重之。又有《王制》、《玉藻》為制度之編，《檀弓》、《燕居》論禮之文，《曲禮》、《投壺》補闕之作，而《月令》節令之言，《文王世子》史傳之類，《經解》文獻之篇。所謂洋洋乎大觀，先秦禮樂制度文物典章盡在斯矣，比之《周禮》亦不過焉。
## 進學

*《禮記》原文
*《禮記》單注本
陳子昂

**陳子昂**，字**伯玉**，唐梓州射洪人也，龍朔元年生。家豪富，少好學，輕財好義，有任俠之風。好三皇五帝霸王之經，歷觀丘墳，旁覽代史，原其政理，察其興亡。

初入長安，屢試不中。某日遇人，以百萬錢售胡琴。眾人不辨高下，獨子昂立購琴。眾以為其善辨琴者，請鼓一曲。子昂乃招至其家，鼓畢壞琴，曰：「蜀子陳子昂，有文百軸，馳走京畢，不為人知，胡琴是樂工所弄，豈宜留心！」乃贈詩文於客，自是名於京中。開耀二年中進士。

唐高宗崩洛陽，子昂表就地營陵，武后善其文詞，召見之。以子昂地籍英靈，文稱時曄，任麟台正字，累官至右拾遺。武后立，常召子昂問政，詢而不用，乃請束身塞上奮命賊庭。萬歲通天元年，宗人武攸宜受命伐契丹，子昂為記室參事。攸宜非將才，戰不利，子昂重諫之，請分兵擊賊，不聽，遭貶軍曹，憤而作《登幽州臺歌》。兵事息，以父已老，聖曆間辭官還家。縣令段簡以子昂家富，誣下獄。長安二年死獄中。有說子昂獲罪武氏，武三思陰令簡害之。

子昂主以漢魏風骨賦詩，墜六朝逶迤頹靡之風。其詞高昂清峻，雄渾蒼涼，頗具風力。開明唐詩之道者，子昂也。今傳《陳伯玉文集》十卷。

## 據
*《新唐書·陳子昂傳》
南匯區

**南匯區**，處上海浦東，成陸於唐時。大海環其東南，揚子江水出海後，受海潮頂托，折旋而南，與錢塘江水在此交匯，因而得名。明洪武十九年，明廷為防倭寇，築城於南匯嘴，設千戶所。清雍正四年，立縣，因治所在原守禦所之南匯嘴，故名為南匯。

二〇〇一年，撤縣建區。越八年，經國務院批示，併入浦東新區。

分類:上海市區劃
釣魚臺列嶼

**釣魚臺列嶼**在東海南部。大島有三：曰釣魚台、曰黃尾、曰赤尾。方六又千分之三百四十四公里。其上多石、無民。四域漁業豐饒。

一九七二年，日本國據之，稱**尖閣諸島**，屬沖繩縣石垣市。然海峽兩岸皆未之許焉，爭端遂起。
西藏自治區

**西藏自治區**，簡稱**藏**，在中華人民共和國西南陲，居青藏高原之上，治拉薩。多為藏民，亦有漢、蒙古、回、門巴、珞巴等種，通行藏語、漢語。藏、門巴、珞巴之人，奉藏傳佛教。

## 沿革

## 政區
有地級市二，地區五。
### 地級市
*拉薩市
*日喀則市
### 地區
*阿里地區
*那曲地區
*昌都地區
*山南地區
*林芝地區

## 他典
*西藏自治區政府
一九八八年

## 大事
* 正月十三日：中華民國總統蔣經國薨，李登輝繼之。
* 四月二十一日：東歐劇變始，為東歐民主之始，蘇聯諸邦數年內自立，行民主，蘇聯亦見覆。
* 九月十七日：奧運會會於大韓民國首爾。

## 生

## 歿
* 元月十三日——蔣經國，中華民國第六、七任總統
一九八九年

## 大事
*正月七日：日本昭和天皇崩，太子明仁立，改元**平成**。
*六月四日：六四天安門事起，舉世震驚。
*十一月九日：柏林圍牆見隳。
*十二月二十二日，羅馬尼亞變，社會主義共和國覆。
## 生
## 卒
*裕仁：日本天皇。
*胡耀邦：前中國共產黨總書記，卒於四月十五日。
北海郡

**北海郡**，郡名也。漢景帝中元二年初置，隸青州，其地在今山東昌樂縣東南五十裏。漢時，有戶十二萬七千，口五十九萬三千一百五十九。有縣二十六：

*營陵縣，或曰營丘
*劇魁縣，侯國
*安丘縣
*瓡，侯國
*淳於縣
*益縣
*平壽縣
*劇，侯國
*都昌縣
*平望，侯國
*平的，侯國
*柳泉，侯國
*壽光縣
*樂望，侯國
*饒，侯國
*斟，故國，禹後
*桑犢縣
*平城，侯國
*密鄉，侯國
*羊石，侯國
*樂都，侯國
*石鄉，侯國
*上鄉，侯國
*新成，侯國
*成鄉，侯國
註：甾川國後並北海

劉宋及後魏時，治平壽。至隋，改為高陽郡，隋時改青州置。唐時，又復曰青州，遂仍曰北海郡，後又為青州。趙宋時，為青州北海郡，金又改益都府。
廷素拉暖大橋

**廷素拉暖大橋**，在泰王國，為其至長者。一九八六年峻工，時相國以為名。 其越宋卡湖，接宋卡城、沙挺拍半島。長二千六百餘米。

## 它典
* 大橋之圖象
百閣寺

**百閣寺**者，南泰之名寺也。在宋卡府沙挺拍郡，西瀕宋卡湖。 

傳說其時海盜頻仍，先黃缽師父居此，一日海盜十數人浮海至，幾斃于渴焉，師父乃施法，淨海水以飲。海盜莫不感其恩德，遂盡去也。 

今寺內有師父座像，臥佛像各一。另有佛塔，上書壁畫若干，頗名世。
包頭市

**包頭**，在內蒙古自治區，方二萬七千六百九十一公里，城邑方一百四十六公里，口二百六十萬，鎮民百六十萬。其城之廣，其民之衆，皆處內蒙古自治區之首。

處內蒙古自治區之西之河套平原，傍陰山，依黃河。東接呼和浩特，西連巴彥淖爾，南隔黃河以望卾爾多斯，北越邊鄙以達蒙古之國。
三國呂布故里爲五原郡九原縣，當爲今之包頭地。
名勝者：明朝古刹美岱召，黃教三名刹之一五當召，長城存世至久者趙長城，城邑之牧野賽汗塔拉，塞外之西湖南海湖。
物產者：有鋼鐵稀土之屬，白雲卾博者，世界稀土之首也，此處之出產，居舉國之十之有九，舉世之十之有五六。

何以名之曰「包頭」，衆說紛紜。一曰：「包頭」者，蓋蒙古語「**包克圖**」之轉音也，意爲「有鹿之地」，官府納此說，故今包頭乃別號曰鹿城，城中設鹿之雕。一曰：城東有河，蒙古人呼曰博托河，乃訛爲「包頭河」，河西之地遂名「西包頭」，又簡之曰「包頭」，既而爲城之名，學者多奉此。一曰：昔時包頭爲水旱碼頭之地，故號曰「泊頭」，「包頭」乃「泊頭」之訛也。

## 沿革
戰國中，趙武靈王二十年築九原城，及至秦吞併天下，分天下爲三十六郡，此地居九原郡。北魏設懷朔鎮，其後故城乃漸廢，五代時爲遼之屬，設雲內州，至金元未變，後蒙古各部乃入河套，爲土默特部牧之地。清時，初爲包頭村，嘉慶十四年設包頭鎮，同治九年，始築包頭城垣，爲東、南、西、西北、東北五門。民國十五年設縣，民國廿七年設市，卅四年市縣並存，一九五三年撤縣留市。
清時，包頭乃晉商雲集之地，包頭之原居民多爲晉人，蓋是時徙來者。時諺曰：「先有復盛公，後有包頭城」，晉商興此，加之臨黃河，包頭乃成一時之水旱碼頭、繁華之地，皮毛之屬，多集於此。此乃今包頭之故城東河區也。
民國十二年，平綏鐵路通車至此，民國廿年，電燈麵粉公司立，工業乃興焉，廿三年，築機場，遂有塞外通衢之名。

至中華人民共和國立，以白雲卾博鐵礦之利，興鋼廠焉，四海之民徙此，爲今包頭之新城昆都侖區與青山區也。

## 輿地
河水東入包頭，其北乃九原區，居城之西南郊，是呂布之故里，秦漢九原故城之所在也，曾稱郊區，後以九原故城改號九原區。雖爲郊野之地，百業亦盛。

九原之腹，乃昆都侖區也，昆都侖者，石門水之蒙名也，石門水出陰山，經此區以南，區乃以水爲名。石門水之岸，包鋼之所在也。商賈繁盛，文教昌明，市府亦居此。鋼廠肇建時，徙鞍山衆工匠於此，故今之此處，雖處朔方，言語民俗，無異乎關東。

昆都侖區之東，青山區也。處陰山之陽，陰山俗呼爲大青山，是以爲區名。是區之所賴者，軍械裝備之修造也。民五方雜處，冀人之裔最衆，行官話。賽汗塔拉在區之一隅。

青山之南，稀土高新區也，河濱新邑號濱河新區者，亦爲此區所轄，是區不列輿地正冊，然工商之集，貨殖之盛，更勝他處。

東行再越郊野，乃達東河區。城東有河，以爲區名。東河者，包頭之古城也。與青山、昆都侖二新區不接，地有前朝之古蹟，民有晉商之遺風。南海湖之所在。

北入陰山，石拐區也，蒙人呼有林之處爲喜桂圖，石拐乃其音轉。此區以煤而立，然近年煤竭人去，乃於陰山之外北郊復建新城，號爲喜桂圖新區。趙長城、五當召之所在也。

東河之東，土默特右旗也，土默特者，蒙古之一部也。旗承清薩拉齊廳、民國薩拉齊縣制，當是時，包頭僅爲薩拉齊所轄之一鎮。此地沃野千里，蓋古之敕勒川也。美岱召之所在。

陰山之北麓，固陽縣也，以漢之稒陽道爲名，縣民多事農。秦長城之所在。

固陽縣又北，達爾罕茂明安聯合旗也。漢民簡呼爲達茂旗。達爾罕、茂明安皆爲蒙古部落。是旗者，包頭之蒙人最衆之處也，牧野廣布，希拉穆仁之景尤勝。其北有關以通蒙古國。

達茂旗之內環抱者，白雲鄂博礦區也。白雲鄂博者，蒙古語豐饒之山也，鋼鐵稀土之出產甚豐，包鋼之所用幾皆出此。有鐵道南達城中。

## 它典
* 包頭市政府 

## 聯

*包頭官府 

分類:內蒙古自治區區劃
京

**京**者，帝、王、朝廷所居之邑也，亦曰**都**，各部、衙、院立焉。舉國政事，咸出其地。常為邦國中邑之至大者。

## 志異常
* 其一曰多都：或朝廷、各部衙、議會、法院不居同邑，諸邑俱都也，謂行政都、立法都、司法都云；又或朝廷居邑未見諸憲，或與憲載之都異，則憲載之都謂之法定都；

* 其二曰臨都：亦稱陪都、行都，或因戰事，或因災饉，舊都不堪其用，暫覓新邑而為政事之故也。
澎湖跨海大橋

**澎湖跨海大橋**，民國五十九年竣工，越吼門水道，接白沙、西嶼二島，長二千四百九十四米。
漢語拼音

**漢語拼音**者，中國大陸注音之法也，以拉丁字母為之。

一九五八年二月十一日，全國人民代表大會頒許，外邦之習用華語者，如新加坡、大馬，亦從其制。幼學啟蒙，必先習之，然後習字。大陸區輿之內，凡西譯人名、地名，皆由其法而名。

其聲母二十有一，韻母三十有九，並分四聲：陰平、陽平、上、去也。

## 式樣

## 聲
有陰平、陽平、上聲、去聲四聲也。並有一輕聲。

### 符號式樣

#### 陰平

─


#### 陽平

╱


#### 上聲

∨


#### 去聲

╲


#### 輕聲
輕聲勿標。

## 書之

### 字體之疑
宜遵拉丁之符慣用書寫之法摹之。

### 聲調之寫法
陽平宜左下至右上，上聲去聲則宜左上起之。

### u、ü之態
如ü遇j、q、x、y，ü上兩點則請刪之。例之，「拒（j**ù**）」「去（q**ù**）」「許（x**ǔ**）」「於（y**ú**）」

### i、u之調
i、u如若相鄰，則標於後。例之，「銳（ru**ì**）」「秀（xi**ù**）」

### 兒化
凡詞尾之音為「er」，可連讀之，是為兒化。

如若兒化，遂去「e」存「r」於詞音後。例之，「火花兒（huǒhuā**r**）」「靠邊兒（kàobīan**r**）」

### 隔音之符
如若拼音寫後難於認讀，則用「'」以分隔。例之，「西安（xī**<nowiki/>**'ān）」

## 讀之
請按從左至右之序讀之。

### 整體認讀
有十六聲母音可為字，而直接書之違律。故設整體認讀以讀之。

## 他典
* 普通話聲韻表
京津城際鐵路

**京津城際鐵路**為一城際鐵路，連北京與天津，有司嘗謀於京畿築馳道以爲網，此乃其一脈也。是乃大陸時速達三百五十公里之高速鐵路之最早也。自北京南東，沿京滬鐵路東，經亦莊（未啓）、永樂、武清，至天津，全長百又一十三公里。其車亦有終於塘沽驛者。甲申年七月肇基，預三載以成。戊子年八月一日始行車，時速三百五十公里。北京往復天津，半小時足矣。
明治天皇

**明治天皇**諱**睦仁**，孝明天皇次子也，母權大納言中山忠能女慶子。嘉永五年降誕，初號祐宮。其先嘉永三年，長子幼殤，其後無子。萬延元年，立為太子。慶應二年孝明帝崩，太子睦仁踐祚，時年十四。

## 戊辰戰爭

其時，培里抵日，強令德川幕府開國。幕府聲威日失，遠藩薩摩，長州，素與幕府不和，亦欲倒幕。終坂本龍馬並後藤象二郎定船中八策，幕府還政天皇。及後龍馬遇刺亡，幕府欲背約。十二月初九，詔令王政復古，廢攝關、幕府，改立三職，曰總裁、議定、參與。絕德川家掌理新政之望。復令征夷大將軍德川慶喜辭官納地。

會津、桑名二藩，向擁幕府者也。聞新政廢武家，乃自大坂移兵京都，與薩長二藩戰於南郊，為所破，復指慶喜為朝敵。四年正月初六，慶喜棄大坂，循東海道北走江戶，幕府軍潰。遂詔討幕，後免慶喜職。同月改元明治。

二月初九，薩摩武士西鄉隆盛將薩長二藩東征江戶。三月十五攻城，幕府有欲死戰者，然勝海舟察民心，說幕府以降，許之。於是出見隆盛，約四月廿一開城。慶喜遭禁，而其家得全。

幕府既降，而北國猶有不服者。先平彰義隊，後攻奧羽越列藩同盟。八月，戰於會津，官軍以三千人突襲會津藩若松城。九月廿二城破，會津藩戰死者三千，未冠者有之。此後幕府軍無力再戰，遂領餘部北佔蝦夷地，自立蝦夷共和國。二年箱館之戰，要將土方歲三戰死，蝦夷共和國總裁榎本武揚五月獻五稜郭。幕府遂平，日本復定，維新是始。

## 明治維新
始慶應末年，天皇親率百官，於京都御所紫宸殿祭告天地，誓於萬民，曰：「一、廣興會議，萬機決於公論；一、上下一心，盛展經綸；一、官武一體，以至庶民，各遂其志，毋使人心倦怠；一、破除舊有陋習，一本天地之公道；一、求知識於世界，大振皇基。我國將行變法，自古未有者也。故朕躬身先眾而行，誓於天地百神，定斯國是，立萬民保全之道。盼眾卿亦咸秉此念，同心戮力。」此《五條御誓文》，為維新之綱。及平蝦夷，明治二年，命知藩事領諸藩，武士所領，歸於天皇，曰「版籍奉還」。四年，詔廢藩置縣。定日本以圓為通貨。翌年詔改曆，紀年之外，盡從西曆。六年地租改正，以地價定田賦，均由地主納幣，確私人可擁地。十年西南之役平西鄉隆盛等舊薩摩藩士，自是武士失勢而軍制皆從泰西矣。十二年大正天皇誕。

## 霸道東亞
明治任內，任日軍最高指揮官。一八七九年，行「琉球處分」，欲使琉球分爲二，予日本北琉球，易名曰「沖繩縣」 。一八七五年九月，日韓江華島釁起。時日遣雲揚號赴朝鮮國西海岸測量海圖，至江華島左近，遭朝鮮砲擊，交戰於此，日勝，日韓終草《江華條約》，朝鮮國予權日本，許勘朝鮮海口、領事裁判、通功易事。

一八九四年，甲午戰爭，清敗。清予日本臺灣，朝鮮去清而獨立。日本俄羅斯圖奪滿洲，故起日俄之役，俄敗。一九零零年，與八國聯軍。

## 入居神宮
洞海航空港

**洞海航空港**，在越南洞海市。跑道僅一，長二千四百公尺。成於一九三〇年。歷三十年荒廢，二〇〇八年重啟。 

## 他典
* 洞海航空港啟用
新山一國際航空港

**新山一國際航空港**，實南越之空中戶樞也。居胡志明城庯西北七公里，跑道有二，各長三千八百米，年逆旅千萬，運冠其國。然今有隆城國際航空港在建，越二年可成，時新山一場將務國內之用。 

成於一九三〇年，後務越戰十餘年，今其側建有飛機史館，列存美式戰機十餘。當年鉅戰之情，歷歷在目；兵器之利，鏗鏘有聲。 

今亂世即往，越南國航據此地為本，廣通五州。

## 他典
* 新山一國際航空港官網
墓誌

**墓誌**，又稱**墓誌銘**，以誌後附銘而名。秦、漢之時，刑徒輩墓中常有有文磚瓦，上記其身份、籍贯、姓名之屬，墓誌由是始焉。東漢時，碑刻盛行，至建安十年，曹操以其弊，令止之，墓誌遂行於世。曹魏時，碑禁甚嚴，墓誌更興。後碑禁馳替，墓誌不行，晉武帝咸寧四年，復詔禁之，遂多有不立碑而作墓誌者。晉太興後，碑禁漸頹，吏民皆私立之，然墓誌並行。劉宋時，裴松之以表陳立碑之弊，請禁，許之。是時碑禁甚嚴，而作誌者日盛，久之，則有制，其法也，刻之於石、磚，記其墓主生平、家世，並附韻銘。

## 據
* 《宋書》卷一五《禮制二》，卷六四《裴松之傳》
* 胡寶國《漢唐間史學的發展》
袋魔

**袋魔**，電子遊戲也。萬國通名曰**寶可夢**。星洲舊譯**袋魔**，今作**Pokémon**。至於中華，臺稱**神奇寶貝**，港云**寵物小精靈**，中原言**口袋妖怪**、**口袋怪獸**，三地後一**精靈寶可夢**，以至**寶可夢**。是遊戲也，田尻智所創，任天堂所賣。玩法獨特，老少咸宜。亦有漫畫、動畫。遊戲有奇生物曰怪獸。怪獸之類也眾，而各有異能：吐火翔雲，呼風喚雨，無所不能。最與獸異者，乃其身形大小可任意變換，納於球中，謂怪獸球，而人攜自如。今有怪獸凡八百九十三種，其聲各有所不同；有名電鼠者，虎頭，牛眼，企鵝身，閃電尾，黃毛黑耳，雙頰潤紅，尤為人憐，故人好藏於宅。

## 據

分類:袋魔
李華

**李華**，字**遐叔**，唐趙州贊皇人也。開元二十三年進士第，天寶二年授博學宏辭科，歷仕秘書省校書郎、監察御史、右補闕。安史亂起，為叛軍獲，仕偽鳳閣舍人。及亂平，左遷杭州司戶參軍。廣德二年，李峴領選江淮，擢檢校吏部員外郎。明年，因風麻去官，後客隱山陽以終。

華與蕭潁士並稱蕭李。公倡古義，開韓柳古文之先。亦有詩名，惜已佚矣。後人輯有《李遐叔文集》。
基斯孔哈拉斯

**基斯孔哈拉斯**（***Kiskunhalas***），匈牙利一鎮，南佈達佩斯百三十公里，處巴奇—基斯孔州（***Bács-Kiskun***）境。口近三萬，鎮長朗頁爾－拉茲羅。 

遠古時，是處湖泊羅布，碩魚出焉。因得名「魚之浦」。千二百年前初有人居，越六百餘年始成文史。至十六世末，黑死病虐，殞者無數，戶籍蕭疏。後兩百年間徙入者眾，口乃復增。至十八世中地甲一方。然民奉新教，王奉舊教，官民不和，遂窒。然民風朴實，誠奉不遷，今有古教堂若干，皆越二百歲。

## 典
*基斯孔哈拉斯官址
長野縣

**長野縣**，在日本，縣治長野市。本中部藩屬，名信濃國。後明治維新，廢藩置縣，因易為縣。

## 政區

### 市（十九）

* **[[長野市]]**
* 松本市
* 上田市
* 飯田市
* 鹽尻市
* 安曇野市
* 飯山市
* 中野市
* 須坂市
* 千曲市
* 佐久市
* 小諸市
* 東御市
* 大町市
* 伊那市
* 駒根市
* 岡谷市
* 諏訪市
* 茅野市

### 町（二十五）

* 山內町
* 信州新町
* 信濃町
* 飯綱町
* 小佈施町
* 阪城町
* 輕井澤町
* 御代田町
* 立科町
* 小海町
* 佐久穂町
* 長和町
* 波田町
* 木曾町
* 上松町
* 南木曽町
* 池田町
* 辰野町
* 箕輪町
* 飯島町
* 松川町
* 高森町
* 阿南町
* 下諏訪町
* 富士見町

### 村（三十七）

* 木島平村
* 野澤溫泉村
* 榮村
* 小川村
* 中條村
* 高山村
* 川上村
* 南牧村
* 南相木村
* 北相木村
* 青木村
* 麻績村
* 築北村
* 生阪村
* 山形村
* 朝日村
* 木祖村
* 王瀧村
* 大桑村
* 松川村
* 白馬村
* 小谷村
* 南箕輪村
* 中川村
* 宮田村
* 清內路村
* 阿智村
* 平谷村
* 根羽村
* 下條村
* 賣木村
* 天龍村
* 泰阜村
* 喬木村
* 豊丘村
* 大鹿村
* 原村

## 它典
* 長野縣政府

分類:中部地方區劃
道國

**道**，周之諸侯也，都道，其地不考，或汝南、或確山、或息縣，皆河南境也。姬姓，與江、黃、柏、齊友善。素懼強楚，附齊而存。齊桓公薨，齊內亂，楚王圖之。三遷其地，終亡於楚。僅見《左傳·僖公五年》，事皆不考。

## 據
*楊伯峻《春秋左傳注》
班夫國家公園

**班夫國家公園**，在加拿大艾伯塔省西南，方六千六百四十一公里。四面清幽，林壑尤美。相鄰公園有三，曰約霍、庫特內、賈斯珀。

洛磯山脈，蓋肇於此。岩石奐衍，狀若口齒。有熊、鹿、鼠、羊之屬，間或百鳥群飛，生機盎然。而冰河、冰原、山林、沼澤、草原，五者俱得。楊杉松柳，共蔭一地。處乎其中，心曠神怡，有萬化冥合之意。

萬五百年前，始有人煙，後乃絕跡。近世以前，人跡罕至。一八八三年，探得溫泉，爭奪者眾。遂收國有，立為公園。爾後規模益盛，至於今日。慕而遊者，年四百萬。營地星羅，客棧環伺。然禍從人至，生物見亂，山水乃敗。保育之議遂興，列名世界遺產。

## 據
* 《大英百科》英文版－班夫國家公園
玉山

**玉山**者，臺灣之巔也。古稱**八通關**。其峰峻極，去天咫尺。按度法，極高千百九十餘丈，實為海東之冠。其脈處島嶼之腹，連跨南投、嘉義、高雄三境，山脈環抱，神工雕繪，卓爾獨絕。

西元一九八五年，歲次乙丑，政府嘉其形勝，閔其物類珍稀，遂劃地為苑，名曰「玉山國家公園」。蓋所以全禽魚之族，庇往古之遺，使山川靈秀得以永傳也。

島中名山百數，玉山冠其首。與雪山、秀姑巒、南湖、北大武並列，世稱五嶽。其高視於大瀛之濱，除極北之地，無有過之者。登極遠眺，雲海奔湧，氣象萬千，浩氣自舒。

自古臺民尊之為聖域，神明所廬，莫不崇敬。今玉山巍然峙於海島，為民魂之所標表，其勢磅礴，誠山川之瑰寶，島嶼之冠冕也。

## 地理
玉山地勢之雄，冠於海東。其峰壁立萬仞，四望如削：南懸絕壑，北倚崇崗，西則幽澗深不可測，東則碎石崩豗，攀躋至難。此山不徒為五嶽之長、百卉之宗，實乃品類博雜、生靈萃聚之府。自麓徂巔，隨高易氣，由燠而寒；林莽之間，卉木各依其時，萬彙競秀，郁郁蔥蔥，莫可窮詰。

又據近人考察，謂此山邃古之時，曾為冰雪所封。觀其山坳，圓深如斗；察其溝壑，底闊如瓮。又有礫石堆疊於崖側，皆為遠古冰川之遺蹤。自玉山至八通關一帶，此類遺蹟最稱豐碩。

玉山之大，氣象萬千。四序推遷，景物異態：春則杜鵑爛漫，絳雪穠芳；夏則雲濤吞吐，渺若瀛洲；秋則野菊盈疇，蔚然成章；冬則積雪皓白，瑩徹如玉。「玉山積雪」之勝，久列海島八景。民國七十四年，政府嘉其形勝，劃為禁苑，永禁樵採，以全山川靈秀，庶使後世登臨者，猶得親睹蒼煙落照之美、萬壑長風之勝也。

## 辨名
玉山之名，古今不一，諸種咸尊為聖域。原布農部稱之曰Usaviah，言其高峻且巔無林木也；鄒部稱之曰Patungkuonʉ，言其輝煌燦爛也。唐人渡海而來，聽其音而譯其字，故有「八通關」「八同關」「八童關」之稱。

「玉山」之號，始見於《臺灣府志》，其書云：「玉山在鳳山縣，山甚高，雲霧蔽其頂，時天氣晴朗，遠望若白石，故名玉山。」郁永河《裨海紀遊》載其見聞，亦云：「玉山獨高於萬山之中，峭壁巉岩，白色若銀，遠望如太白積雪。四峰攢聚，環山繞谷，雖可望而不可即，蓋言其山宛如美玉。」又道：「番人不識其寶，外人畏其番人，無敢近之。每遇晴霽，於郡城遠望，猶若天上白雲。」蓋以此山終歲積雪，或其石瑩白，望之如美玉，故名自此傳。

西元一八九四年，《雲林縣採訪冊》載曰：「八通關山又名玉山，終日覆以積雪，蓋彰化志所稱雪山者也。」當是時，玉山與雪山之稱常相混淆，或曰異名同實，或曰名稱未定，諸書所載各異。然終因其瑩潔如玉，其名遂傳響後世，定為海東第一名山。

## 引據

分類:臺灣志
四川省

**四川**，簡稱**川**、**蜀**，于中國西南，治成都。物阜民豐，沃野千里，因號天府之國。宋真宗時，川陝分四路，曰益州路、梓州路、利州路、夔州路，合曰川陝四路，簡稱四川路，遂有今名。

## 政區
四川省治成都，轄地級市凡十八、自治州三，茲列如下。
*地級市：成都（副省級）、廣元、綿陽、德陽、南充、廣安、遂寧、內江、樂山、自貢、瀘州、宜賓、攀枝花、巴中、達州、資陽、眉山、雅安
*自治州：阿壩藏族羌族自治州、甘孜藏族自治州、涼山彝族自治州

又，四川曾爲川西、川東、川南、川北，亦存川邊（卽西康）、下川東、川西北、川西南。丁丑年六月十八日，原重慶市、萬縣市、涪陵市及黔江地區四地劃出，爲重慶直轄市。

## 它典
* 四川省政府 

分類:中華人民共和國諸省
太平山

**太平山**，亦稱**爐峰**、**扯旗山**、**柯士甸山**，在香港島，高五百五十二米。鄰龍虎、西高、歌賦、奇力諸山。立有纜車，以通往來。處山頂凌霄閣，維港之景，一覽無遺。

## 它典
維基大典撰者密笈

《**維基大典撰者密笈**》，二〇〇八年一月付梓，耶魯大學書社出版。作者布羅頓，工維基有年，蓄積累累。有見於此，拔憧成書。滔滔三十篇，洋洋數萬言，言維基之要領。

## 參
* 大綱 
* 書社專介
* 新聞發佈
蕭伯納

**蕭伯納**（George Bernard Shaw），愛爾蘭都柏林人也，一八五六年七月二十六日生。弱冠，遷倫敦，務編劇。

一九二五年，得諾貝爾文學獎。所著《賣花女》，嘗改音樂劇、電影，廣為人知。一九三三年，如香港，遊太平山、文武廟、天后廟，講學香港大學。尋赴上海，詣魯迅、蔡元培。一九三八年，復以賣花女改編電影得奧斯卡獎。

## 據
* 新華通訊社譯名室編 商務印書館發行 二〇〇四年 ISBN 7-100-03461-2/H
* 魯言 《香港掌故》，第三集，廣角鏡出版社，一九八四年三月版。
羅賓漢

**羅賓漢**，出英格蘭國風。居綠林，糾合同志百四十人。劫富濟貧，鋤強扶弱，伸張公義。鰥寡孤獨，莫不友之。而諾丁漢鄉紳差人，悉其讎也。

中世，其國禁獵山野，擾困民生，流言遂起，漸化民謠。望有俠盗，拯貧民於水火。羅賓漢之事，乃由是始。嗣後，時移勢易，民怨不復，傳說者增益而附麗之，稱羅氏本貴族，家道中落，方墮草莽。又云遊俠有情，傾慕女子瑪利安。凡此種種，雖增傳奇，有違本意，俠盗之傲骨，無以復存。

## 據
* 《大英百科》英文版－羅賓漢一文
* 《維基大典》英文版－羅賓漢一文
蝴蝶效應

**蝴蝶效應**，言蝶舞其翅，而風雲變，若牽一髮，而全身動。初，美人羅倫兹算氣象，取以約數，邇準而遠誤，始知毫釐之差，千里之謬。復思變生初始，則去向必異，殊難確測。猶球之在峰，不知何向而下。是以天氣預報，不出七日，而常變焉。

## 據
* 昌爸工作坊－蝴蝶效應
左氏春秋

**左氏春秋**，又稱**春秋左氏傳**，簡稱**左傳**，繼《尚書》《春秋》之後，開《史記》《漢書》之先河，而編年之濫觴也。魯太史左丘明所撰也。孔子作《春秋》，丘明傳之，以釋經義。漢興，以為古文經。後與《公羊》《穀梁》並列，謂之「三傳」。
## 源流
昔仲尼惜王道之不替，因魯史記而作《春秋》，約其文辭，以此一字見義。魯君子左丘明懼弟子各執其辭，失其真意，故因孔子史記，具論其語，成《左氏春秋》。

戰國之世，虞卿、荀況之徒，多引其義。秦燔書，典籍多厄，賴北平侯張蒼、太中大夫劉公子等傳習不廢，故得存於漢。漢興，長沙傅賈誼為之訓詁，河間獻王德好古學，嘗立《左氏》博士，然未得立於漢廷。至成、哀之世，劉歆校書祕閣，見《左氏》而悅之，以此經傳自古文壁書出，欲立學官，爲諸博士所排，事遂寢。

王莽柄政，立《左氏》博士。東漢初廢，然私相傳習者眾。服虔、賈逵之倫，皆大儒也，相繼為之注訓。及至魏晉，征南大將軍杜預苦心研精，以此經傳事實相表裏，乃分經之年，與傳之年相附，撰成《春秋經傳集解》，至今行於世。唐初，孔穎達奉敕以此本為宗，作《春秋正義》，頒行天下，列為《五經正義》，由是《左氏》大顯，公羊、穀梁由是微矣。
## 學術
及乎趙宋，經學風氣丕變。諸儒病舊疏支離，率棄傳求經，爭立新義。荊公至譏《春秋》為「斷爛朝報」，黜於學官；晦庵亦不喜左氏。獨呂祖謙撰《博議》，敷陳史義，務便舉業，一時視為制藝筌蹄，競相傳誦。

降及元、明，經學雖替，文統猶存。歸有光、穆文熙輩，唯推左氏文章，研機章法，於名物訓詁蔑如也。

入清，樸學大興，一洗空疏之習。治左氏者，首推漢師。洪亮吉著《詁》，長於輿地；劉文淇積三世勤勞，輯《舊注疏證》，鉤沉賈、服，以補杜注之闕，最號精審。

逮乎近世，楊伯峻復為《注》，博考眾說，詳明暢達，不僅嘉惠學林，亦便初學，斯又一時之選也。
## 體例
左氏傳經，博採異聞，詳錄行事，蓋藉事以明理也。起魯隱公元年，訖於哀公二十七年，益以悼公智伯之事，凡二百五十五年。其文富艷，其事詳賅。凡載兵戎盟會、辭令應對，莫不曲盡其妙。唐劉知幾推之「著述罕聞，古今卓絕」；明王世貞亦謂「其敘事，則化工之肖物」。
## 別名
魏魚豢嘗問《左氏》於隗禧，禧曰：「直**相斫書**耳。」蓋譏其多載征伐也。此論雖激，然《左氏》敘戰之詳，於斯可見。
## 攷辯
後世考據之學興，於《左氏》作者暨成書之世，聚訟紛紜。唐趙匡、啖助始發疑義，謂作者非《論語》所稱之左邱明；清康有為更指為劉歆偽託。逮及近世，楊伯峻考其辭例，訂其成書當在魏文侯始封之後、周安王十三年之前，去魯哀公之季約六、八十載。又謂是書蓋出一人之手，非眾手雜湊，然其人決非左邱明云。
## 引據

## 他典
*中國哲學書電子化計劃《春秋左傳》全文
*故鄉：《左傳》是否僞書
薄扶林村

**薄扶林村**，古村也。處香港島薄扶林。清康熙三藩之亂，二千餘人避走至此，落地生根。該村依山傍澗，結構頗雅，居民務農為業。二戰後，聚居者漸多，菜園遂建屋，至一九八零年後居民始減。

村有李靈仙姐塔，民國五年立，凡四月十五，居民定祭之。亦有中秋舞火龍者，與大坑之俗雷同焉。

## 據
雨冰

**雨冰**，亦稱**凍雨**、**雨雪**，言天本降雪，中盡化雨，遇物而冰也。雨冰之成，非偶然也。時蒼穹三分，上者極寒，殆盡為雪；中者和暖，雪悉融焉；下者復寒，然雨不冰。

或曰，極寒而不冰，何故﹖蓋因水之為冰，必有核晶，方能成事。夫核晶者，微物也，譬若塵埃。時中下二層，交在千米之空，鮮有微塵，是以水入下寒而不冰。迨近地焉，乃遇諸物，以為核晶，遂亟冰焉。此亦過冷之謂也。

雨冰之臨，景色淒美，而苦萬物。蓋車毀樹倒於冰之重，獸死鳥亡於冰之封也。

## 據
*[伊利諾大學－降水作用專題](http://ww2010.atmos.uiuc.edu/(Gh)/guides/mtr/cld/prcp/home.rxml)
菲律賓

**菲律賓共和國**，古呂宋也。其地處南洋之衝，都馬尼拉。海中洲島星羅，凡七千餘。方一千九十有五許里，生齒逾億。昔久為日斯巴尼亞所據，故其俗多奉天主教。
後周恭帝

**周恭帝**，諱宗訓，世宗子也，廣順三年八月四日生於澶州，顯德六年六月封梁王，十九日，世宗崩，宗訓即位於柩前，年七歲。

顯德七年大遼南侵，殿前都檢點趙匡胤伐之。將至陳橋驛，麾下兵將黃袍加身於匡胤，擁其為帝。匡胤無奈，入開封。宗訓禪讓匡胤，周亡。匡胤不殺宗訓，厚待之，封鄭王，賜誓書鐵券，保柴氏永享富貴。

建隆三年遷房陵。開寶六年房州太守辛文悅害之，時年二十。太祖聞之震慟，素服發哀，輟朝十日，諡曰恭皇帝，葬世宗慶陵之側，名曰順陵。

## 臣屬
據《五代會要》，恭帝臣下有宰相三人，范質、王溥、魏仁浦；使相二十人，高保融、錢弘俶、符彥卿、武行德、王晏、王景、郭從義等；大將七人，趙匡胤、張鐸、李重進、韓通、韓令坤、石守信、高懷德。

## 家屬
*父 後周世宗榮
*母 世宗後宮，不知姓名，《五代會要》無記載
*子 無嗣矣

## 據
*《舊五代史》
*《新五代史》
*《五代會要》
莊子 (書)

《**南華經**》，又名《**莊子**》。蓋治學之人，多謂之莊子，修道之人，皆以南華經謂之。戰國時宋國蒙人莊周同門人所著。

史載其書五十二篇，今存其三十三，其餘亡佚。存者共內篇七，外篇十五而雜篇十一。據後人考證，內篇當為莊子所著，外篇同雜篇或為其本人親著，或為其弟子們人所著，或為後人托偽，凡此種種，尚無定論。

莊子之學，源乎老子。老莊之道俱法乎自然。老子之道玄妙無端，不可捉摸。然莊子之道在螻蟻，在秭稗，在瓦甓，在屎溺，無所在而無所不在，天地萬物皆法自然，故而順其自然者，得道也。

莊子之學，一言以蔽之，曰無為。無為者，無待也。逍遙游曰，乘天地之正，而御六氣之辯，以游無窮。隨乎自然而不拘于世，道矣，自然矣。

莊子之文，混合形神，出入太虛，大者之大，小者至微，實乃先秦諸子之冠。後人有金聖嘆，列諸六才子書矣。

分類:哲學書
星際爭霸

**星際爭霸**，即時策略製遊戲也，一九九八年三月三十一日風行。为暴雪所製。好者甚眾，殆千萬矣。凡有資料片三，一菁二蕪，其菁曰母巢之戰。續作三部，曰自由之翼，二零壹零年七月二十七日風行。曰《蟲群之心》，二零一三年三月十二日風行。曰《虛空之遺》，製作未畢。

## 博弈內容
遊戲可用族三，曰人類，曰星靈，曰蟲群。其表裡大相徑庭。是故每用兵而其謀變。

做工頗精，畫面甚工，音樂亦考，時人皆嘉。暴雪公司設戰網，西文名曰battle.net。眾可相邀至戰網而同戲。

## 星際略史
星際之事，皆于五百餘年後之宇宙中。

人族即為我民之遺子，乃流放之徒後裔，存乎世間，其師其技皆類時人，時過境遷，漸分三部，曰帝國，曰聯邦，曰護國軍。帝國原主星塔桑尼斯，為蟲群所破。今遷克哈。

星靈乃遠古眾神薩爾那加之所鐘，故特教其啟蒙之法，諸神去後，其識廣，其身強，其壽高，有空間折躍之術，主星曰艾爾，叢林密布，為蟲群所破，今遷薩庫拉斯。

蟲群，遠古眾神薩爾那加取一小蟲所創，初無異野獸，以進化為生，漸而智慧發生，反噬薩爾那加，盡戮其眾。祖星澤魯斯，今遷查爾。

薩爾那加者，窮極進化之種族也，其所為者，蓋創造種族，化育種族，合所造物之精華，以善己身。如此反復無已。惟此度遭蟲群反亂，其謀不遂爾。
孟子 (書)

《**孟子**》者，戰國大儒孟子之著述也。《史記》載云：「孟軻述唐、虞、三代之德，是以所如者不合。退而與萬章之徒序詩、書，述仲尼之意，作《孟子》七篇。」以此知是書為孟子晚年知其道不能行，退隱歸鄉，親為著述，以俟後賢而成也。漢初一起諸子，雖文帝時嘗列于「記傳博士」，然終西漢亦甚微。劉向《七略》亦列《孟子》于「諸子略」。後漢中興，有趙歧者，好經學，為作《孟子章句》，是始有注疏之文。隋、唐偶有傳習，然皆以《孟子》為子書。五代後蜀刻制石經，始列《孟子》于「經」類。迨至趙宋，理學勃興，承韓愈之緒，理學諸子皆重《孟子》，而朝廷使用孟子于科舉之制，而孫奭者，依趙住作《孟子疏》。南宋朱子作《四書章句集注》，以《孟子》為其一，列于「四書」之末，至于明、清，悉重「四書」，超于「五經」，而孟子大盛，為世之學者不得不習傳之書也，雖村童市井，亦曾誦讀。清焦循著《孟子正義》，甚詳譫。近世以來，注《孟子》者，以楊伯峻書為首。

《孟子》之文，汪洋恣肆，雄辯滔滔。以語錄之體，駁難之文，辟異端，倡仁政，行王道。孟子書中，泛愛人，重仁義，誅暴虐之文往往而見。讀之，則「貪夫廉，懦夫有立志」。誦之，則浩然之氣充溢滿身，大丈夫之志油然而起。故趙歧謂之：「五經之管轄，六藝之喉矜。」
## 篇次
《孟子》之篇題，仿于《論語》，以開首二三字為題，非涉文義也。今錄之于下，以本篇之名句警言附之。
* 梁惠王上
**以五十步笑百步。
**仁者無敵。
**君子之於禽獸也，見其生，不忍見其死；聞其聲，不忍食其肉。是以君子遠庖廚也。
**老吾老，以及人之老；幼吾幼，以及人之幼。
**權，然後知輕重；度，然後知長短。
**緣木求魚
* 梁惠王下
**賊仁者謂之賊，賊義者謂之殘，殘賊之人謂之一夫。聞誅一夫紂矣，未聞弒君也。
* 公孫丑上
**詖辭知其所蔽，淫辭知其所陷，邪辭知其所離，遁辭知其所窮。
**惻隱之心，仁之端也；羞惡之心，義之端也；辭讓之心，禮之端也；是非之心，智之端也。
* 公孫丑下
**孟子曰：「天時不如地利，地利不如人和。」
**得道者多助，失道者寡助。
**君子不怨天，不尤人。
* 滕文公上
**勞心者治人，勞力者治於人。
* 滕文公下
**富貴不能淫，貧賤不能移，威武不能屈。
* 離婁上
**不以規矩，不能成方員。
**滄浪之水清兮，可以濯我纓；滄浪之水濁兮，可以濯我足。
**淳于髡曰：「男女授受不親，禮與？」
**孟子曰：「人之患在好為人師。」
* 離婁下
**孟子告齊宣王曰：「君之視臣如手足，則臣視君如腹心；君之視臣如犬馬，則臣視君如國人；君之視臣如土芥，則臣視君如寇讎。」
* 萬章上
* 萬章下
* 告子上
**孟子曰：「魚，我所欲也；熊掌，亦我所欲也，二者不可得兼，舍魚而取熊掌者也。生，亦我所欲也；義，亦我所欲也，二者不可得兼，舍生而取義者也。」
* 告子下
**故天將降大任於是人也，必先苦其心志，勞其筋骨，餓其體膚，空乏其身，行拂亂其所為，所以動心忍性，曾益其所不能。
**生於憂患而死於安樂。
* 盡心上
**窮則獨善其身，達則兼善天下。
**孟子曰：「孔子登東山而小魯，登太山而小天下。」
* 盡心下
**孟子曰：「民為貴，社稷次之，君為輕。」
## 他典
*《孟子》原文
堅尼地城

**堅尼地城**，亦稱**堅彌地城**，在香港島西環，以港督堅尼地爵士名。東臨石塘嘴，南抵薄扶林，西接摩星嶺，西北望海。口九萬。

## 車馬
要道：
*卑路乍街
*堅彌地城海旁
*吉席街
*士美菲路
*城西道
*蒲飛路

港鐵： 
*港島轍：堅尼地城

義輿：
*九巴、新巴、城巴、越海廂車、夜行義駕
*綠御車
*紅義駕

## 參
*  香港四環九約史
奧林匹克運動會

**奧林匹克運動會**，古希臘人以娛神也，今則為萬國競技之高會。四年一集，用遵古制。以五環為章，色五色，象五洲、五色人種。環環相扣，示共合也。今奧會凡三，曰正會、曰殘會、曰少會，三會復各分冬夏。

## 沿革

始古希臘。厄利多斯內亂，其王詰曰：「何以戡亂？」對曰：「會以競逐，娛神免禍。」乃集希臘男子於奧林帕斯山下競逐，且立約賽期休戰。三九三年，羅馬皇帝狄奧多斯一世奉基督教，以奧運會有違教義，詔止之。

近世，希臘王國立，其王頗思復國俗，嘗制泛希臘運動會。一遵古風，然非國人不得與，故不弘。一八九二年，法蘭西人顧拜旦倡復奧運會，天下皆與。定四年一會，歷時不過十六日。一八九六年，十三四國三百人，初會於希臘都雅典。公元千九百年，始有女子。一九一二年，禁以競技為業者與之。翌年，始用「更快、更高、更強」為格言。

一九一六年，第一次世界大戰間，以戰故未舉。一九二零年戰事平，炬以悼勇烈，自是捧一炬成儀。九二八年，始取火奧林帕斯山而傳天下。

會處本以國際奧林匹克委員會諸國間選。一九六四年會，耗用鉅大，自後多國不輕為會處。一九八四年，初以商辦，獲鉅利。後因之，而頗失正義。

奧運會本會於夏，向無雪地競技，蓋希臘自古不冰也。一九二四年，別立冬會，舉乎寒邦雪國。本與夏會同年，後改於夏會兩年後。

一九六〇年，始有殘會。

二〇〇七年，議定自二〇一〇年始少會。蓋奧運會無論冬夏，初唯納長立者，今大開其進。

會中三甲，可得金、銀、銅牌，以示勝者。不別獎勵，以免有以競技獲利者也。實三甲者，皆別有賜，一朝顯名者有之。

## 歷屆
### 正會
#### 夏會

#### 冬會

### 殘會
#### 夏會

#### 冬會

### 少會
#### 夏會
坤輿萬國全圖

《**坤輿萬國全圖**》，泰西先生利瑪竇所製也。萬曆十二年，瑪竇之廣州，自製《萬國圖誌》，示於室中，遠近震動。二十九年至京師，獻方物，明神宗覽其圖，甚愛之。三十年太僕寺少卿李之藻資刊行其圖誌，曰《坤輿萬國全圖》，中土之人始知世界。三十六年詔宮人摹繪十二份，傳於今，原本或曰隨葬定陵。原為條屏六幅，後裝裱為一。

其長近十三尺，時未知澳大利亞故，僅分五洲，曰亞細亞、歐羅巴、利未亞、南北亞墨利加、墨瓦蠟泥加。另分四大洋，曰大西洋、大東洋、小西洋、冰海。附註地理誌異，繪有風俗禽獸。四方各置九重天圖、天地儀圖、日月食圖、中氣圖，莫不詳盡。

## 據
* 張廷玉《明史》外國六
* 利瑪竇《坤輿萬國全圖》
浙江工業大學

**浙江工業大學**，本名**浙江中等工業學堂**，宣統二年立於杭州。幾易校址，數歷分合，一九九一年乃易今名。校區有三，曰朝輝、曰屏峰、曰之江，凡三千二百餘畝。並設學院廿一、本科六十餘。
道德經

**道德經**，又名**老子**。書成春秋年間。著者不詳。或曰老子出乎函谷時所著，然時久而代遠，終不可考焉。

經分上下，上曰德，下曰道。後人淆其上下，故經名道德。

究其經之本意，無非道者。夫道者，天地同，寰宇一也，然玄妙无端，不可名狀。經曰，道可道，非常道；名可名，非常名。無名天地之始；有名萬物之母。故常無，欲以觀其妙；常有，欲以觀其徼。此兩者，同出而異名，同謂之玄。玄之又玄，眾妙之門。

故自然之道，在陰陽相通；處世之道，在不爭；治國之道，在無為。

道德經遣五千言以闡天下大道，微言大義者，恐天下無其二。

後世道家有經典四，有道德，有南華，有沖虛，有通玄。以道德居首，蓋彰其尊也。
歲星

**木星**者，古曰**歲星**。復曰**福星**。以其周天十二年，與地支同，因以計年故。西洋人謂之**朱庇特**，乃天神也，亦居神之首。是行星之於太陽系去日之列次第五。其上雲霧充盈，無陸無海，人常謂之「下無立錐之地」。南半球有大紅斑，經百年不散。有光環，甚小。有衛星眾，最大者四，曰艾奧、曰歐羅巴、曰蓋尼米德、曰卡利斯托，合稱伽利略衛星。
歲星行天，十二年而周之。古人因以紀年。是為歲星紀年。泰西學人測，木星周天為十一年有餘，不足十二年。至唐每經矯正。天文代號：。
辰星

**辰星**，去日一辰故稱。坤輿觀之，灰而配之與水，遂又曰**水精**、**北方水星**。洋人謂之**墨丘利**，信使之神。天文代號：。

辰星體小，去日更近，難見其晦明。比鄰於日而嘒。月狀眾窪，無衛星，富鐵。

凡辰星，依曆變置筭，乃視晨見、晨順在冬至後，夕見、夕順在夏至後。

波蘭大占星家哥白尼一生未見之，以為憾。
臺灣高速鐵路

**臺灣高速鐵路**，簡曰**臺灣高鐵**。連結臺北、高雄及臺灣西部大城。民國九十六年始通。總長三百五十公里，計站十二。

分類:臺灣鐵路‎
雲隙光

**雲隙光**者，亦謂天使之梯，蓋日光越雲隙，照於空中微塵，輻射四方也。晨暮之際尤彰，蓋四圍陰晦，獨其明也。夫光有數色，合而為白，其所示者，多為紅黃，以微塵散走藍綠而存紅黃之故耳。又，其本平行，視若聚於遠方，蓋近大遠小之誤也。
北海市

**北海市**，屬廣西，東界廣東。南、北、西三面環海，潿洲、斜陽二島屬焉。

## 沿革
清康熙元年，始置北海鎮，屬廣東。嘉慶以來，沿稱市，光緒二年《煙臺條約》辟為通商口岸，民國十五年置北海市行政籌備處，民國十八年重置北海鎮，屬合浦，一九五〇年，置北海市。一九五一年元月改廣東省轄市，同年五月，委廣西治，一九五二年改屬廣西，一九五五年歸廣東，一九六五年，復屬廣西。一九八四年，復開港。

## 政區

北海市置三區，曰：海城、銀海、鐵山港。一縣附於市，曰合浦。

## 據
* 北海市人民政府網站 
* 北海旅遊休閑網 

分類:廣西壯族自治區區劃
孫子兵法

**孫子兵法**者，兵家之言也。

史記：「孫子武者，齊人也，以兵法見吳王闔閭。闔閭曰，子之十三篇吾盡觀之矣。」學者以為「十三篇」即孫子兵法，曰始計，曰作戰，曰謀攻，曰軍形，曰兵勢，曰虛實，曰軍爭，曰九變，曰行軍，曰地形，曰九地，曰火攻，曰用間。 

其開篇云：「兵者，國之大事，死生之地，存亡之道，不可不察也。」蓋論者以為兵家大義也。 

又云：「夫未戰而廟算勝者，得算多也；未戰而廟算不勝者，得算少也。多算勝，少算不勝，而況於無算乎！」又云：「夫用兵之法，全國爲上，破國次之；全軍爲上，破軍次之；全旅爲上，破旅次之；全卒爲上，破卒次之；全伍爲上，破伍次之。是故百戰百勝，非善之善也；不戰而屈人之兵，善之善者也。故上兵伐謀，其次伐交，其次伐兵，其下攻城。」或以為後世兵家萬變之本，不為過也。 

後世定《武經七書》，以此為首，當矣。

## 篇
本書以十三篇成，計篇居首，作戰篇居次，其次謀攻篇，其次形篇，其次勢篇，其次虛實篇，其次軍爭篇，其次九變篇，其次行軍篇，其次地形篇，其次九地篇，其次火攻篇，用間篇居末。
夏后氏

**夏**，禹之後也。天子號元后，故稱夏后。禹本欲讓天下，既崩，天下歸其子啟。遂不讓賢人，更以家為天下，開三代之風也。

## 興廢
其先出帝顓頊之後。帝顓頊生鯀，封於崇。鯀薨，子禹嗣。禹以治水功為天子。初，欲讓天下於皋陶。皋陶早薨，復以益為繼。禹崩，益立，諸侯擁禹子啟。益乃讓天下於啟，而隱箕山之陽。《竹書紀年》曰：「益干啟位啟殺之。」此別說也。啟立，作《甘誓》，征有扈氏，會諸侯而定天下。自後天下以父傳子，不復讓賢。

啟崩，太康立，都斟鄩。康田獵終日，夏政衰。羿起逐太康，立其弟中康。中康崩，相立。相奔斟灌氏，羿遂自為后。羿即位，田獵終日，用伯明氏子寒浞，遠武羅、伯困、龍圉。寒浞遂烹羿自為后。命子澆攻斟灌氏，弒相。相妃緡奔有仍氏，生少康。少康為牧正，澆聞之，攻有仍氏，乃奔有虞氏，娶其女，封綸邑。以一成之田，一旅之師，聯遺臣靡攻殺寒浞，中興夏政。

少康崩，杼立，遷老丘，作矛作甲。征東夷。杼崩，槐立，九夷來朝。二傳於泄，始封諸侯。數傳於孔甲，始崇鬼神。

桀為后，諸侯多叛。不務德而傷百姓。商湯起兵，與桀戰於鳴條，逐桀於南巢。湯遂代夏為天子，封夏之後，至周封於杞，卒為楚所亡。桀子獯粥，娶桀之妻妾，避居北野，遂成匈奴。

## 制度

夏制多不考，唯曆沿於今世。夏以寅月為正，稱夏正。漢武帝用太初曆，從夏正。後世多不革焉。夏后禘黃帝而郊祀鮌，祖顓頊而宗禹。

《史記》曰夏時貢賦已備，且有會計。而其法已不考焉。

## 世系
* 鯀
* 禹
* 帝啟
* 帝太康
* 帝中康
* 帝相
國為有窮氏奪
* 后羿
國為伯明氏奪
* 寒浞
少康中興
* 帝少康
* 帝杼
* 帝槐
* 帝芒
* 帝泄
* 帝不降
* 帝扃
* 帝廑
* 帝孔甲
* 帝皋
* 帝發
* 帝履癸 桀也
湯武革命，商為天子

## 據
將軍澳

**將軍澳**，在香港新界，屬西貢區。處新界東南。西為調景嶺、西南為鯉魚門、東南有清水灣半島。本為城郊，一九八〇年代興為新市鎮，人煙方盛。市中置單車館、公園，居民少長皆眾。
## 地名
其名未可考。或為清人緝私，或為明軍折將之所， 亦有坊衆認為乃南宋末葉某勤皇將軍埋骨之地也.

## 車馬
要道：
*將軍澳隧道
*寶琳路
*坑口道、影業路
*將軍澳－藍田隧道
*寶琳北路
*寶康路
*寶邑路
*寶順路
*寶寧路
*環保大道
*將軍澳隧道公路

港鐵： 
*觀塘轍、將軍澳轍：調景嶺驛
*將軍澳轍：將軍澳驛、康城驛、坑口驛、寶琳驛

義輿：
*九巴、新巴、城巴、越海廂車、逾界廂車、夜行義駕
*綠御車
旺角

**旺角**，位香港九龍，屬油尖旺區緣彌敦道，街市衡閭，各分東西。阡陌交通，來往便利，有地鐵之乘便，廂車之來往，御車之期俟，賃駕待僦。街市之道，比肩接踵，衡宇之舍，戶口輻輳；市肆比肩，招幟行列，外郭皇樓，碧幕延天。

## 史
旺角者，故稱芒角是也，以其地芒草叢生，蜿蜒屈伸，直指入溟，民謂芒角咀，是故所臨近者得此名也。
東漢、晉、唐之物，掘地出土，殆可盡溯於東漢，嚮居客家，豢養圈畜，以持生計，及英人渡港，已而九龍割讓，乃乘蜑家之舟，鬻售養植至港，因有「望角」之名，英人仿音，乃有「Mong Kok」之謂。一九零九年，朝府始填海造所，通衢陌，築港埠。後二十年，易名「旺角」，取其昌榮興旺義。

## 市肆商賈
商集：
朗豪坊、新世紀廣場、旺角電腦中心、信和中心、好景商場、星際城市、先達廣場、旺角中心、Chic之堡、潮流特區、旺角新の城、兆萬中心、皆旺商場、瓊華中心、家樂商場

## 車馬
要道：
*彌敦道
*旺角道
*亞皆老街
*西九龍走廊

港鐵： 
*觀塘轍及荃灣轍：太子驛、旺角驛
*東鐵轍：旺角東

義輿：
*九巴、新巴、城巴、越海廂車、逾界廂車、夜行義駕
*綠御車
*綠夜行義駕
*紅義駕
威尼斯

**威尼斯**，地中海之一水鄉也。處意大利東北，瀕亞得里亞海。河涌如故。中央為舊址，道狹車稀。口二十六萬四千餘有奇。

## 參
彌敦道

**彌敦道**在香港九龍，南至梳士巴利道，北接長沙灣道，貫通油尖旺及深水埗。長三千公尺有六。行人車輛，絡繹不絕。
江淹

**梁醴陵憲伯江淹**字文通，宋濟陽考城人。少孤貧，常慕司馬相如、梁鴻之為人。父康之，南沙令，雅有才思。淹早為高平檀超所知，常升以上席，甚加禮焉。起家南徐州從事，轉奉朝請。

建平王景素好士，淹隨王在南兗州。廣陵令郭彥文得罪，辭連淹，言受金，淹被繫州獄，淹在獄中上書。景素覽書，即日出之。尋舉南徐州秀才，對策上第，轉巴陵王國左常侍。

景素為荊州，淹從之鎮。廢帝昱即位，多失德。景素專據上流，咸勸因此舉事。淹每從容諫曰：「流言納禍，二叔所以同亡；抵局銜怨，七國於焉俱斃。殿下不求宗廟之安，而信左右之計，則復見麋鹿霜露棲於姑蘇之臺矣。」景素不納。及鎮京口，淹又為鎮軍參軍事，領南東海郡丞。景素與腹心日夜謀議，淹知禍機將發，乃贈詩十五首以諷焉。

會南東海太守陸澄丁艱，淹自謂郡丞應行郡事，景素卻用司馬柳世隆。淹固求之，景素大怒，言於選部，貶建安吳興令。淹在縣三年。升明，蕭道成輔政，聞其才，召為尚書駕部郎、驃騎參軍事。

少頃，荊州刺史沈攸之亂。道成曰：「天下紛紛若是，君謂何如？」淹對曰：「昔項羽強而劉邦弱，袁紹眾而曹操寡，羽號令諸侯，卒受一劍之辱，紹跨躡四州，終為奔北之虜。此謂『在德不在鼎』。公何疑哉。」道成曰：「聞此言者多矣，試為慮之。」淹曰：「公雄武有奇略，一勝也；寬容而仁恕，二勝也；賢能畢力，三勝也；民望所歸，四勝也；奉天子而伐叛逆，五勝也。彼志銳而器小，一敗也；有威而無恩，二敗也；士卒解體，三敗也；搢紳不懷，四敗也；懸兵數千里，而無同惡相濟，五敗也。故雖豺狼十萬，而終為我獲焉。」道成笑曰：「君談過矣。」

梁天監元年，淹為散騎常侍、左紉將軍，封臨沮縣伯。淹乃謂子弟曰：「吾本素宦，不求富貴，今之忝竊，遂至於此。平生言止足之事，亦以備矣。人生行樂，須富貴何時。吾功名既立，正欲歸身草萊耳。」以疾遷金紫光祿大夫，改封醴陵伯，卒。武帝為素服舉哀，諡曰憲伯。

淹少以文章顯，晚節才思微退，云為宣城太守時罷歸，偶宿禪靈寺，夜夢一人自稱張協，謂曰：「前以一匹錦相寄，今可見還。」淹探懷中得數尺與之，此人大恚曰：「那得割截都盡。」顧見丘遲謂曰：「餘此數尺既無所用，以遺君。」自爾淹文章躓矣。

又嘗宿於冶亭，夢一丈夫自稱郭璞，謂淹曰：「吾有筆在卿處多年，可以見還。」淹乃探懷中得五色筆一以授之。爾後為詩絕無美句，時人謂之才盡。今存淹之文章，永明以降多散佚，蓋多不足稱也。或曰齊梁間永明體興，淹固卑之，遂藏拙也。

凡所著述，自撰為前後集，贈齊史十志，並行於世。嘗欲為赤縣經以補山海之闕，竟不成。子**蒍**襲封嗣，自丹陽尹丞為長城令，有罪削爵。普通四年，高祖追念淹功，復封蒍吳昌伯，邑如先。

## 據
*姚思廉，《梁書·列傳第八》
*李延壽，《南史·列傳第四十九》
*沈約，《宋書·本紀第九》
姓氏

**姓氏**，人所以分宗族，定倫理者也。四方自有其法，遂分述焉。
## 中華
中華向以姓為源流，以氏為宗號，氏古唯王公貴族有之。夏姓多從女，如姬、姚、媯、姜，而子、風不從者，東夷也。夫姓從女，其本一母也。五帝以降，有立功業，建諸侯者，別創氏號，以為姓之支也。同姓者，猶以其一家，不相婚也。東周天下混亂，列國墜，諸子布衣，姓氏之稱乃成於黎民。秦漢以降，姓合於氏，遂以同氏不婚焉。魏晉間門閥興，有以姓氏定人高下者，又同姓以郡望為分者。時人乃考其姓氏，追本溯源，以求一顯，雖五胡、天子亦然。漢趙、劉宋以其漢後也；南齊以其漢相國蕭何後也；隋以其弘農楊氏後也；唐以其隴西李氏後也，不一而足。及唐世，科舉興，高門墜。而溯本之風，傳而不廢。

女子嫁，多以夫姓冠己姓，稱某某氏，其閨字不復示諸外人。及至民國，倡男女平等，多有以本名顯與世者，如秋瑾輩。共和國立，盡廢舊禮，女子皆用父姓，雖嫁而不更矣。於港臺，則多以夫姓冠姓名前，蔣宋美齡、陳馮富珍等，皆從此法也。

姓由族，名由親長，稀妄易。「大丈夫行不更名，坐不改姓。」是之謂也。華人先姓而後名，彰家、國也。今者，同宗立祠堂於鄉中。遷徙至遠，亦不忘祖。示孝道也。今中華有姓氏四千七百餘，以王、李、張為多也。
## 朝鮮
朝鮮漢化至深，其姓氏郡望之法，多類中華焉。今有姓氏二百餘，以金、李、朴為多。
## 日本
日本先氏而後姓。蓋上古之時，有司皆以世官，舉家專一職。其國立，分定氏族，各自配姓。其姓者，示其家舊職也。古以臣至尊，可與天皇相婚；其餘則連、伴造；世為方職者，縣主也；有百濟後居日本者，王也。天武天皇定八色姓，更以真人、朝臣、宿彌等八姓。既遷奈良，源、平、藤、橘四朝臣獨領朝綱。

日本於氏姓之外，別以名字。今為日本人姓者也。名字有類五帝三代之氏，以為分家號也。舊黎民無氏姓名字，以其屬部稱之。明治間詔人皆有其名字，乃有以其居處形勢者；有以其所營者；有以古顯氏者；有不奉詔為有司錫者。且日本俗遇大事多創名字自立，故今日本有名字三十萬餘。以佐藤、鈴木、高橋為多。

女子嫁，多改夫姓，雖嫁外國人亦然。例有嵯峨浩嫁清廢帝弟溥傑，更名愛新覺羅浩。

日本宗室無氏姓，蓋以其天照大神所傳也。貶庶民者，以故宮號為名字。
## 據
杭州市

**杭州市**，浙江省治也。故宋行在**臨安府**也。自古繁華，為三吳都會。與蘇並稱**蘇杭**。城西西湖者，東南之勝景也，城北拱宸橋，京杭運河之所終也。杭城多桂，及秋景襲，滿城未有不聞者，飄香往往十里，因以爲市花。舊存十城門，今除鳳山門外皆不在，獨留石碑為記。城中工業多輕工，若紡織。而商賈多民營，若阿里巴巴公司者。文教興盛，浙江大學、浙江省杭州高級中學，皆百年學府。外省一級重點中學凡八，杭州第二高級中學居首。
## 沿革
先史有人，居於良渚，築城截壩，尚存遺跡。上古有禹，盟會諸侯，舍杭登陸，乃名此地。揚州地界，夷夏之交，吳越爭雄，數易其地。秦時為錢塘餘杭二縣，錢塘枕於武林山水之間，仍跡秦皇纜船石；初隸會稽郡，後屬吳郡，又築秦河。南朝梁武帝太清三年，治臨江郡；陳後主禎明元年，治錢唐郡。

隋開皇九年，始鑿江南河，通漕運，遂為東南望郡。大業三年，罷總管府，置餘杭郡，郡治錢唐。唐武德四年，復稱杭州。天寶元年，改州為郡，復名餘杭。五代時，吳越錢氏建都於此，垂七十年。保境安民，偃兵息戈，一時稱爲樂土。其時增築城郭，西引西湖，東濱大海，南倚鳳凰山，北通運河。營造宮室，設朝市，時人謂之「南宮北市，前朝後市」，號為「地上天宮」，盛甲東南。宋建炎三年，高宗南渡，駐蹕於此，改稱臨安府，以爲行在。元至元十三年，立兩浙都督府。二十一年，江淮行省自揚州移治於此，翌年，改江浙等處行中書省。明清不易其名，皆為杭州府，轄錢塘、仁和等縣。綜觀其城，隋初始建，城鳳凰山，東臨於海，西俯西子，北接運河。歷代增葺，然規制宏大，終莫過於錢氏。

民國元年十一月三日，革命軍俘巡撫增韞，省府制，以為杭縣。民國十三年，江浙戰爭興，九月二十五日，杭州爲閩督孫傳芳所陷，浙督盧永祥遁上海，北伐誓師，孫傳芳通電下野，杭城得免兵燹。十六年，置市，二十六年，爲日軍所陷。一九四九年五月三日，解放軍入城，屬中華人民共和國，故嚴州府六縣咸入其境，以降乃省中城、艮山、筧橋、半山諸區入上城、下城、拱墅。一九七二年二月二十一日，美總統尼克松蒞杭州，署上海公報焉。一九九六年，置濱江區，二零零一年，改蕭山、余杭兩市為區，隸杭州市。二零零八年，市置錢江新城，始建商務樞機，遂成今制。二〇一二年，地鐵通。


Hangzhou-Lingyin-Tempel-32-Rauchopfer-2012-gje.jpg
Hangzhou-Lingyin-Tempel-14-Gottheit-2012-gje.jpg
Hangzhou-Apotheke-10-2012-gje.jpg
Hangzhou-22-Teeladen-2012-gje.jpg
Hangzhou-Teeplantage-32-Teeprobe-Zubereitung-2012-gje.jpg
Hangzhou-Westsee-06-Boote-2012-gje.jpg

## 政區

*區十：上城、下城、江干、拱墅、西湖、濱江、蕭山、餘杭、富陽、臨安；
*市一：建德；
*縣二：桐廬、淳安。
## 它典
*杭州市府網絡
蒙庇利埃

**蒙庇利埃**（法語：*Montpellier*）者，法國之城也。南巴黎七四六公里。因濱地中海，候冬雨夏乾。今口二十四萬餘，市長為歌拉絲。

## 它典
* 官府
北京大學

**北京大學**，簡稱**北大**，本清**京師大學堂**也，肇於光緒廿四年。至民國，改制**國立北京大學**。時，內有軍閥割據、外有列強入寇。中國之大，無以置書桌，四海之濱，咸問哀嚎之聲。國將祚淪，學子遂以救國為己任，屢興會於庠序。民國八年，一戰終，與萬國會於巴黎，商定和約。中國雖勝，不見微利，反割魯予日本，遂致民憤。五月四日，北大諸生，起而非之，糾伍與都衢。校長蔡元培阻而不果。舉國響應，罷課罷市，戮力向外。北洋政府，欲鎮壓，迫於羣情，罷奸官，否和約。校長蔡元培，力保遊行諸生，自言萬方有罪，在予一人。釋之。
 
時文士之間，有攻訐古文者，若魯迅、胡適之屬，力倡白話，欲革中華文體。北大亦有和之者，如劉半農。未幾，納女生，初以旁聽，再年轉正。此十年間，學風熾熱，百家爭鳴，自三代以降，未之有也。魯迅、毛澤東、胡適、李大釗、辜鴻銘、陳獨秀等名士，亦嘗與其中。

至日寇侵華，兩京淪陷，北大乃遷雲南，合國立清華大學、南開大學，立國立西南聯合大學，以延學術，並使留平四教授護校。戰後還於薊。惟國共紛爭，不數年，神州易主，共黨踐祚，更名曰北京大學，遷於燕大故址。學系屢有損益，重理輕文系彼準繩也。文革之初，凡五年間，大學停課，學祚中斷。禍息以後，重建學風。

今有生徒凡三萬，圖書館藏六百萬餘，甲於神州。

## 引據

* 《大英百科》英文版－北京大學一文
* 《維基大典》英文版－北京大學一文
弈

thumb|right|棋局
thumb|right|棋局之影像
**弈**者，戲物也，亦作「碁」、「圍碁」、「手談」。傳堯憂丹朱之不賢，製之以為教用也。其弈法雖簡而變數無窮，或曰：「古今弈者無同局。」故諸國皆有好之者。

弈者二，各執黑白子，以法陰陽。局之路三百六十有一，一者，生數之主，據其極而運四方也，此一者，是為**天元**也。三百六十，象周天之數。據天元為極，作九宮之狀，九宮肩足謂之**星**，據星為極分而為四，以象四時。隅各九十路，以象其日。外周七十二路，以象其候。局方而靜，子圓而動。局之線道謂之枰，線道之間謂之罫。子有四**氣**，氣者，子四方線道之交也，閉其氣以提其子，無子之交曰**目**，終局，以目數多寡以為勝負。

南朝時，始為四藝，仿九品中正制作圍棋九品制，傳於今，稱段位制。唐有王積薪者，作《圍棋十訣》，曰不得貪勝，入界宜緩，攻彼顧我，棄子爭先，捨小就大， 逢危須棄， 慎勿輕速， 動須相應，彼強自保，勢孤取和。常有名手銘之於座右。康熙中，有名譜《血淚篇》，《當湖十局》。 亦有徐星友作《兼山堂弈譜》，施襄夏作《弈理指歸》。當世中土聶衛平、古力、柯潔，華僑吳清源，韓人曹薰鉉、李昌鎬，皆為名手。

阿伐碁者，非人，乃機巧之物也，善弈。嘗與韓國手李世乭對弈，五局而四勝一北。後又連勝中土國手柯潔。當是時，天下無能與之敵者。

## 據

* 張擬 《棋經》
分類:基礎之文
分類:圍棋
尖沙咀

**尖沙咀**，或**尖沙嘴**，古稱**尖沙頭**、**香埗頭**，在香港九龍南端，屬油尖旺區，商賈輻輳，車水馬龍，乃香港重賈之地也。有天館、史館、格致館、文藝院諸展館；亦有景點古蹟曰星光大道、鐘樓、柏麗貨街者，客多遊於此。隔維多利亞港對望港島矣。

## 往來
要道：
* 梳士巴利道
* 彌敦道
* 廣東道
* 九龍公園徑
* 漆咸道南
* 麼地道
* 加連威老道
* 加連威老廣場
* 海防道
* 北京道
* 中間道
* 柯士甸道

港鐵：
* 荃灣轍：尖沙咀驛
* 西鐵轍：尖東驛

義輿：
* 九巴、新巴、城巴、越海廂車、逾界廂車、夜行義駕
* 綠御車
* 綠夜行義駕
* 紅義駕
* 渡輪
中庸

**《中庸》**者，出《禮記》，孔子孫子思所著。程頤曰：「不偏之謂中，不易之謂庸。中者，天下之正道，庸者，天下之定理。」朱熹撰《四書集注》，《中庸》始列四書。以其文義最深，故列於末。
## 章句
中庸三十三章。首章爲全篇體要。二至十一章，引孔子之言，明首章之義。舉知、仁、勇三德。十二至二十章，引孔子之言，繼舜、文王、武王、周公之緒。二十一至三十三章，皆子思之言。明性、教之義。
## 據

*宋朱熹《中庸章句序》
*宋朱熹《中庸章句》
金朝

**金**，女真之國也。
## 興廢
本靺鞨別部，漁獵於黑水。遼興，以為藩部，索取日苛。天慶四年，女真大酋阿骨打叛遼，翌年稱帝，建國號大金，建元收國，更諱旻，是為太祖。太祖數破遼兵，復約宋合圍遼，許以燕雲十六州歸宋。天會三年，破應州，擄遼天祚帝。遼既亡，太宗晟命伐宋，時李綱在朝，汴不能破，乃退。翌年，復侵宋。城破，擄徽、欽二帝而去，立劉豫為齊帝，以治中原。熙宗亶立，廢豫和宋，更用漢制。唯舊臣勢大，金政為所掌，生二子，皆早夭。鬱而嗜酒，自是鮮仁好殺，海陵王亮弒帝自立，遷中都，自將南征，敗於采石，部將完顏元宜弒之。

世宗雍立，外和宋，內革弊，金遂小康。章宗璟即位，以制因遼宋，雜亂無貫，乃更定修正，為一代法。宋韓侂冑侵金境，退之，仍用舊界。章宗無後，叔衛紹王立，蒙古成吉思汗以其寡斷無能，乃犯西夏，金不救。夏既降，蒙古來攻，胡沙虎乃弒衛紹王，立宣宗珣。蒙古復來，橫掃金境。遂遷汴，成吉思汗忿怒，破中都。宣宗又令侵宋，當危急之時，內爭不斷，外戰不息。哀宗守緒立，外和夏宋，內除奸宄，能用名將。然天時在蒙古，天興元年，三峰山大敗，蒙古圍汴。會汴大疫，遂棄城走歸德，奔蔡州。告宋曰：「蒙古滅國四十，以及西夏，夏亡及我，我亡必及宋。唇亡齒寒，自然之理。」然宋猶兵助蒙古。城將破，以完顏承麟壯健可脫禍，傳之帝位，以存金祀。城破，自縊亡。承麟受大寶，亦歿於軍中。金遂亡。自立國至蔡州城破，凡百十八年，凡十帝。
## 行政
## 地方
## 民俗
## 世系
*函普
*烏魯
*跋海
為孛堇
*綏可
*石魯
完顏部日強
*烏古迺
*劾里鉢
*頗剌淑
*盈歌
為都勃極烈
*烏雅束
即皇帝位
*金太祖旻
*金太宗晟
廢勃極烈
*金熙宗亶
*金廢帝亮
*金世宗雍
*金章宗璟
*衛紹王永濟
*金宣宗珣
*金哀宗守緒
*金昭宗承麟
末帝戰歿，金亡
## 註

## 據
*《金史》
恐龍

thumb|right|恐龍化石
**恐龍**，又譯**巨鼉**、**巨蜥蜴**，古之巨獸也，隸蜥形綱恐龍總目。其形似龍而有四足，或有角或有翼，或有鱗或有毛。或大如山，或小如鼠，或食草或食肉，或居水或居陸。其性殘暴，食草木而不厭，噬生靈而不足。其力大而勇猛，無物能敵，天下之物莫不之畏。

恐龍之生於太古，蓋三疊紀也。滅於天變，或曰隕石墜地，或曰火山爆發，或曰氣候變遷，時白堊紀季也。其骨化為石，藏於地中。後世掘地得之，不知其名，以形似龍故，稱恐龍。蓋其孑遺，即為鳥也。

分類:爬行類
分類:基礎之文
明武宗

**大明武宗承天達道英肅睿哲昭德顯功弘文思孝毅皇帝**，諱**厚照**，孝宗太子也。弘治十八年，孝宗崩，襲號為皇帝，改元正德。

帝性不羈，既立，大學士劉健上書規之，帝佯從之，而益逾矩。罷吏部尚書馬文昇、兵部尚書劉大夏，擢東宮宦者劉瑾掌鐘鼓司，瑾結吏部侍郎焦芳，聯內臣馬永成等八人擅朝，時人呼之**八虎**。

元年十月，大學士劉健、李東陽、謝遷主六部九卿請誅八虎，芳急告瑾，瑾率八虎夜謁帝寢哭之，帝遂不聽，健、東陽、遷皆乞去，健、遷是日致仕，明日，東陽復乞去，不允。帝以瑾掌司禮監視東廠，芳兼文淵閣大學士。明年，作豹房，選天下美女樂工，終日玩樂而已。嘗有延綏總兵馬昂者因事免，其妹已妻之，仍送入宮，帝不以為意，納之。亦有錦衣衛百戶錢寧以事瑾得幸，蔚州衛指揮僉事江彬以武勇為帝壯之，二人常導帝微行，數至青樓。又令彬建團營，居京師。

二年，故東宮詹事、經筵講官楊廷和指斥佞幸，忤瑾，遂除廷和南京戶部尚書。後三月，帝知之，怒曰：「廷和既已入閣，調南京何為！」遂宣廷和入文淵閣，預機務，又加少保兼太子太保。廷和遂結東陽、三邊總制楊一清謀誅瑾。五年，瑾監軍屯，觸安化王寘鐇，寘鐇遂反，詔一清平叛，以八虎張永監軍。永性直，常忤瑾，故有隙，一清俱告以謀瑾事。叛平，帝置酒勞永，瑾等皆侍，及夜，瑾退，永奏瑾不法十七事。帝俯首曰：「瑾負我。」發瑾鳳陽讁居。廷和、東陽度帝終不忍殺也，遂發六部六科十三道御史齊劾瑾，並舉偽璽、甲衣五百等訴瑾謀反。帝始怒曰：「奴果反！」趣下獄，詔凌遲，瑾黨亦敗。廷和遂為首輔。

十年，廷和以丁憂歸，十二年，帝夜出宮，至居庸關，巡守御史張欽閉關拒命，大學士梁儲、蔣冕聞之，亦倍道追及，乃還。越數日，帝聞欽出巡，夜出德勝門，至關，命內侍谷大用守之，勿使京朝官出。幸宣府，予大同總兵王勛書，自稱「**總督軍務威武大將軍總兵官**」。十月，韃靼犯境，勛等諫歸蹕，不聽。欲親督諸軍禦之。命勛率輕軍擊之，又命遼東參將蕭滓、宣府游擊時春助之，軍應州，耗其銳也，帝自領大軍後至。及戰，帝親御陣前，軍勢大振，韃靼漸潰，敗而北歸，是後雖歲犯邊，然不敢深入。帝遂獵於關外，明年二月，太皇太后崩，始歸。

十四年三月，帝意巡幸山東、兩畿。群臣齊諫，詔凡一百又七人，悉跪於闕下。又杖三十，死者十餘人。而終罷南巡。六月，寧王宸濠反。初，藩王各依成祖故事，不得設軍衛，宸濠賂瑾，請復護衛，許之，後瑾敗，復削之。又賂寧，終得建軍。又集流寇凌十一、吳十三，謀士劉養正、李士實，以為幕府。帝聞之，稱**總督軍務威武大將軍總兵官鎮國公朱壽**，意欲親征，諫止，不聽，留廷和守京師，至山東，提督副都御史王守仁捷奏至，秘之。後數月，所過各府皆有吏諫歸，悉不聽。十二月，至南京。十五年，江彬欲縱宸濠，使帝親擒之，守仁聞之，自將宸濠付張永繫江上舟中，民間數訛傳將為變，帝心疑，欲歸。詔令南京受俘，臨校場，命解宸濠縛，又喝令捕之，蓋以為戲也。閏八月，返京。九月至清江浦，漁積水池，舟覆，遂有疾。

十六年三月，帝不豫，謂司禮監曰：「朕疾不可為矣。其以朕意達皇太后，天下事重，與閣臣審處之。前事皆由朕誤，非汝曹所能預也。」明日，崩於豹房，年三十有一，無子。後月餘，廷和以武宗遺命，罷彬，尋就戮，立興獻王世子厚熜。寧時已下詔獄，磔之。

## 家屬

*父 明孝宗敬皇帝
*母 孝康敬皇后 張氏

*后 孝靜毅皇后 夏氏

## 據
*《武宗實錄》
*《明史》〈本紀第十六·武宗本紀〉〈列傳第七十八·楊廷和〉〈列傳第一百九十二·宦官一〉〈列傳第一百九十五·佞幸〉
曼谷大橋

**曼谷大橋**（泰語：*สะพานกรุงเทพ*）居北曼谷，跨湄南河六百米。成於一九五三年。
其上通衡四線，鐵路亦通。車水馬龍，無刻止息。

## 他典
*大橋介紹 。
朝鮮語

**朝鮮語**，亦稱**韓國語**，朝鮮半島之語也。中國朝鮮族亦以為族語。嘗以漢字及諺文書之，今則獨以諺文書。

## 沿革
世宗二十五年，世宗大王創朝鮮語之諺文，曰「訓民正音」。欲庶民之不解漢文者，咸能表言記事。世宗曰：「國之語音，異乎中國，與文字不相流通。故愚民有所欲言而終不得伸其情者多矣。予為此憫然，新制二十八字，欲使人人易習，便於日用矣。」於時學者鄙之，仍以漢文為用。

近代以來，中華漸衰。已而二戰之後，朝鮮半島分治。焉而獨立。北國曰朝鮮民主主義人民共和國，建國則速廢漢字，以本土語易漢語詞，一時爲風潮。西曆一九五一年，中國朝鮮族亦廢漢字。

南部則大韓民國。漢字之存否，則舉棋不定。檀紀四千二百八十一年，立《諺文專屬用途法》，禁漢字之使用。李承晚在政時，小學校復教漢字。西元一九七〇年，朴正熙大統領發表宣言，欲廢止漢字，群情不可。一九七二年寢議。然禁小學校之授漢文，教師有違，即遭罢斥。一九八〇年後，韓國書報，少有通行漢文者。今韓國一世人，鮮使用漢字，多僅識簡易之字。

## 字
古者朝鮮人，只以漢字書文語，稱之「真文」。雖稱朝鮮文曰「諺文」。大韓帝國既建，諺文與漢字並爲官方文字，此為「國漢混用文」。國漢文短命，方今只以朝鮮文書。

諺文二字，韓人恥其蔑意，故今不謂「諺文」，只稱韓文（한글）、朝鮮文（조선글）矣。

韓文凡二十四字，有子母之別：ㄱㄴㄷㄹㅁㅂㅅㅇㅈㅊㅋㅌㅍㅎ為子音，ㅏㅑㅓㅕㅗㅛㅜㅠㅡㅣ為母音。子母合而成一字。

## 音
## 語法
朝鮮語，黏着語也。其語序主賓謂，異於漢語與英語而似日語。

## 方言
* 西部方言，聞之平壤、平安北道、平安南道。
* 東北方言，聞之咸鏡南道、咸鏡北道。
* 中部方言，聞之首爾、仁川、京畿道、江原道西部、忠清北道、忠清南道、大田。 
* 嶺東方言，聞之江原道東部。
* 西南方言，聞之光州、全羅南道、全北特別自治道。
* 東南方言，聞之釜山、大邱、蔚山、慶尚南道、慶尚北道。
* 濟州方言，聞之濟州。要者濟州語。

## 它典
* 韓國國際廣播電臺韓國語講座
* 社會敎育廣播電臺
* 大韓民國國立國語院 
* 韓國語諺文學會
通布圖

**通布圖**，亦作**廷巴克圖**，在馬里，立於一零八七年，為圖阿雷格人所建，去尼日爾十四里。商賈輻輳，文教休明。齊名開羅、大馬士革。十六世紀末，見侵于摩洛哥人，始衰。一八九三年，法蘭西人據之，其勢益微。今口盈萬，多為新至。近畿農產豐裕，有果喚椰棗者，黔首所好。民奉回教，每月禮拜日，清真寺萬民洶湧，頂禮膜拜，惶惶然虔誠至極。
譚嗣同

**譚嗣同**，字**復生**，號**壯飛**，齋名**莽蒼蒼齋**，清湖南瀏陽人，同治四年生。其父繼洵，任戶部郎中、甘肅道台、湖北巡撫。

嗣同少倜儻有大志，文為奇肆。其學以日新為主，視倫常舊說若無足措意者。繼洵素謹飭，以是頗見惡。嗣同乃游新疆劉錦棠幕，以同知入貲為知府，銓江蘇。陳寶箴撫湖南，嗣同還鄉佐新政。梁啟超倡辦南學會，嗣同為之長。屆會期，集者恆數百人，聞嗣同慷慨論時事，多感動。

光緒二十四年，召入都，奏對稱旨，擢四品卿、軍機章京。四人雖同被命，每召對，嗣同建議獨多。上欲開懋勤殿，設顧問官，令嗣同擬旨，必載明前朝故事，將親詣頤和園請命太后。嗣同退謂人曰：「今乃知上絕無權也！」時榮祿督畿輔，袁世凱以監司練兵天津。詔擢世凱侍郎，召入覲。嗣同嘗夜詣世凱有所議。明日，世凱返天津。越晨，太后自頤和園還宮，收政權。啟超避匿日本使館，嗣同往見之，勸嗣同東遊。嗣同曰：「不有行者，無以圖將來；不有死者，無以酬聖主。」卒不去。未幾，斬於市。著有《仁學》及《莽蒼蒼齋詩集》等。

## 據
*《清史稿》卷四百六十四·列傳二百五十一·譚嗣同傳
厓山海戰

宋祥興二年、元至元十六年，二國**交兵於[[新會]]厓山海上**。宋師覆沒，陸秀夫負幼主投海，宋遂亡。

厓山在新會縣南八十里鉅海中，與湯瓶觜山對立如門，奇石在其西如兩扉，潮汐所出入也，故有鎮戍。宋餘部至粵，張世傑以為天險，可扼以自固，乃奉帝移駐。入山伐木造行宮三十間、軍屋三千間，正殿曰慈元，楊太后居之。升廣州為祥興府。己卯，元發蒙古軍千人從江東宣慰使張弘範由海道追宋餘眾。先頒詔諭降，世傑等不從。時文天祥移軍船澳，上表自劾敗兵江西之罪，因乞入衛，優詔不許。九月，葬端宗於厓山，以觀文殿大學士曾淵子充山陵使，陵曰永福。

祥興二年正月庚戍，弘範發潮陽港，壬戍至厓山，圍宋軍。先是天祥率兵至潮陽，趨南嶺，弘範兵猝至，天祥方飯五坡嶺，不及戰，遂被執，挾之與俱，使為書招世傑降，天祥不從。甲子，元李恆率戰船百二十艘入海，與弘範會於厓山。弘範獲宋斥候，知宋幼主棲厓山之西山，其南北綿亙二百里，東南枕海，西北皆港。弘範至山北，水淺不通，乃由山東而南，又西與宋幼主遇。宋幼主建宮山麓，結巨艦千餘艘，下碇海中，大索貫之為柵以自固，四圍樓櫓如城。弘範潛載騎兵登麓，焚其宮。宋幼主以鬥艦快船者樵汲。弘範命樂總管為山寨斷其汲路，恒以拔都船當之，宋幼主遣兵爭之皆敗去，自是樵汲日梗。弘範又命樂總管自寨以礮擊帝艦，艦堅不動。有烏蜑船千艘，救帝艦於北。弘範笑曰：「此徒取死耳。」夜擇小舟，由港西潛列烏蜑船北徹其兩岸，且以戰艦衝之，烏蜑皆海民，不知戰，又不敢援，進退失據，攻殺靡遣。弘範因取烏蜑船，載草灌油，乘風焚帝艦。宋幼主預以泥塗艦，懸水筒，無數火船至，鉤而沃之，竟莫能毀。宋將周文英，日挑戰十餘次，皆為弘範所敗。弘範以世傑其父柔之故，卒有罪逃宋，索得其甥韓某署萬戶府經歷，三遣諭禍福。世傑歷數古忠臣曰：「吾知降生且富貴，第為主死不移也。」弘範與恒議曰：「宋船正當海港，逐潮水上下，宜急攻之。不然，彼自知力屈，恐乘風潮遁去，徒費軍力不能成功也！」遂定計，與敵船相直對攻。

二月壬午，弘範夜誓其眾。癸未平旦，分諸將為四軍。恆當帝北，諸將分居其南。弘範將其一居西南，去宋船里許。令曰：「敵東附山，潮退必南遁，南軍急攻勿失之。西北軍期吾樂作乃戰，敵西南艦可受危聞其將左大守之，必驍勇也，吾其自攻。」頃之，有黑氣出西山，微雨滿天，弘範曰：「吉兆也！」潮退，水南瀉，恆從北順流衝擊，入其陣。宋軍多江淮勁卒，殊死鬥，矢石蔽空，至已時，奪宋三船。日午潮長，南面元軍復順水勢進攻，宋軍腹背受敵，然戰益力。弘範布障四面，伏盾作樂。宋軍疑元宴而懈。弘範以己艦卑於宋，且出入艱，乃回艦尾，抵左大，左大射矢集布障，桅索如猬，度其矢盡。撤障去盾，矢火石俱發，奪左大艦。又與夏御史戰，奪七艘。宋軍懾刃去自投水，元軍合勢乘之，聲震天海。宋陸秀夫先沉妻子於水，登宋幼主船曰：「陛下不可再辱。」抱宋幼主以匹練相束，用金璽垂腰間，赴水死。弘範操小舟詣恆議事，世傑乘閒開南壁，率十六艦奪港遁去，承宣使翟國秀等解甲降，尚得海艦八百餘艘，浮屍十餘萬。楊太后聞幼主死，撫膺大慟曰：「我艱關忍死者，正為趙氏祭祀尚有可望爾，今天命至此，夫復何言！」遂赴海，世傑葬之厓山，倉卒莫辯其處。世傑欲奔交趾，至海陵港遇風，艦敗溺死。

宋亡後，弘範於海中奇石磨厓大書「鎮國大將軍張弘範滅宋於此」十二字，宣慰使司同知白佐撰《平厓山記》銘功而還。明成化五年，廣東簽事陶魯奏請建祠厓山，祀張世傑、陸秀夫、文天祥，賜額大忠。弘治五年，布政使劉大夏與在籍檢討陳獻章議建全節祠，祀楊太后，至今不廢。後人有好事者，於十二字前加「宋」字，故有弘範本宋人之說也。近世，中華人民共和國立，以奇石塞海道，夷之。一九六四年，田漢復之，改書「宋少帝與丞相陸秀夫殉國於此」。

錢謙益於《後秋興之十三》曰：「海角厓山一線斜，從今也不屬中華」，後有「厓山之後無中國」一說。

## 據

*《宋史》
*《元史》
一九六九年

## 大事
* 五月十三日：馬來西亞巫華暴亂。
* 五月廿五日：蘇丹兵變，是為蘇丹革命。
* 七月二十日：美國岩士唐等三太空人登月。
*七月七日：加拿大定法語為第二官話。
*七月十六日：美利堅太空總署射阿波羅十一號入太空。
*七月十八日：港英政府刊憲報，定婚約為一夫一妻制也。
*十月一日：北京地鐵初運。

## 生

## 卒
* 艾森豪威爾，美國總統。
海瑞

**海忠介公瑞**，字汝賢，號剛峰。明海南瓊山人也。年四歲，父死，母雖針線以為生計，仍教習不輟。嘉靖二十九年，舉鄉試，署南平教諭。知府將詣學宮，瑞攜二屬吏迎之，知府至，吏下拜，唯瑞挺立，以為學堂乃識長教士地，不當屈。知府見之，曰：「此何來筆架山也！」福建學政朱衡頗器之，遂舉知淳安縣。

瑞之縣，廢火耗，與老僕藝蔬自給，舉縣肅然。浙直總督胡宗憲嘗語人曰：「昨聞海令作母壽，市肉二斤矣。」是以知其廉也。宗憲子過淳安，以瑞未迎，倒懸驛吏，瑞縛之，納其金千餘入庫，報宗憲書曰：「曩胡公按部，令所過勿供張。今其行裝盛，必非胡公子也。」宗憲不罪。歷三年，時都御史鄢懋卿行過部，儀仗甚壯，瑞以邑小不足容車馬抗之，懋卿遂恨之，遷興國知縣，仍以廉稱。

四十三年，擢戶部雲南司主事，入京師。時世宗專意齋醮，不視朝，群臣不直久矣，然皆不敢言，瑞備棺獨上治安疏，深責時弊，其意皆指乃帝之失也。帝大怒，顧左右曰：「趣執之！勿使得遁！」時宦官黃錦侍，曰：「此人素有癡名。聞其上疏時，自知當死，市一棺，訣妻子，待罪於朝，僮僕皆遣散之，是故不遁也。」帝默然良久，嘆曰：「此人是比干耶？惜朕非紂也。」後念及，仍恨之，終下獄，然不忍殺。越二月，帝崩，瑞尚不知。牢吏素慕瑞，設宴款之，瑞以為將死，遂恣飲食。吏謂曰：「上晏駕矣，先生將大用。」瑞聞之大慟，盡嘔所飲食，隕絕於地，終夜哭不絕聲。既而釋，歷任尚寶司丞、大理寺右侍丞、左侍丞、南京通政司右通政。

隆慶三年，首輔徐階薦瑞巡撫應天十府。府吏皆畏其威，聞之，有污者皆自免去，有勢者皆黝朱丹之門。瑞至，佈令百姓有訴可直告，一時，民絡繹至衙，皆斷之，豪強多敗。時階已致仕，其子多霸鄉田，瑞盡奪其田還之。或有奸民雜其中告訐，瑞信之，故大姓亦有被誣者。有御史劾其庇奸民，穆宗猶優詔獎之，又劾疑瑞殺其妻，終改南京糧儲。瑞巡撫半歲，民多賴其利，聞其當去，號泣載道，家繪像祀之。將履任，大學士高拱以瑞直甚，不堪任，改南京戶部，瑞遂謝病歸。

萬曆中，張居正當國，瑞上一條鞭法，居正雖亦欲罷豪強，然以瑞躁進，婉謝之。十三年，神宗召為南京都察院僉都御史，時瑞年已七十二，趣赴任，未至，又擢南京右都御史，民皆喜迎之。有福建庶士，拜府長揖，即旋踵，道出，或問其何為，曰：「既已見海青天，無憾矣。」瑞在南京，百司惴惴奉行，有敢陳戲樂者，幾杖之，嘗欲以太祖法懲貪，帝知為過，然察其忠，亦不用。瑞亦自知為百官所怨，所諫終不為用，七疏乞休，慰留不允。

十五年，病篤，無子，唯老僕侍疾，臨逝曰：「明日，此六錢銀還兵部。」蓋兵部制，冬有貼銀為柴，瑞審之，誤取多矣。既卒，友王用汲入視，葛幃敝籝，寒士亦有所不堪，因泣下，助金為斂。百姓皆罷市，喪出江上，白衣冠送者夾岸，哭者百里不絕。贈太子太保，謚忠介。

## 據
*黃仁宇 《萬曆十五年》
*當年明月 《明朝那些事兒》
*張廷玉 《明史·列傳一百十四》
弘光

**弘光**，明安宗朱由崧之年號也，始於一六四五年，凡一年。

## 大事
*元年四月，清兵屠揚州，死八十萬
*五月，清兵陷南京
*七月，清兵三屠嘉定，死二萬

## 生

## 卒

## 紀年
:
隆武

**隆武**，明紹宗朱聿鍵之年號也，始於一六四五年，止于一六四六年，凡二年。
## 大事

## 生

## 卒

## 紀年
:
張三丰

**張三丰**，方士也。喜隨赤松子遊，蹤跡難考，其事殊非正史堪取，然里巷多聞。名全一，一名君寶，三丰乃其號，或言全一亦其號也。

其人不飾邊幅，好喜諧，自稱邋遢道人，或曰所啖升斗亦盡，或數日一食，亦可日行千里、死而復生，云云。嘗遊武當山，見景甚壯，曰：「他日此山必興。」其山眾殿遭亂俱燬，遂與其徒結草舍之，已而去，後世武當果興，多奉為祖。三丰嘗稱**火龍先生**為其師，火龍先生者，隱士也，名**賈德昇**，承宋道陳摶，故摶乃其師祖也。明洪武、永樂間，皆有使奉旨覓之，然不得。

三丰貫三教，以儒釋道皆乃齊物之論，有《**張三丰先生全集**》行世，收《道藏輯要》。

## 據
*張廷玉 《明史·列傳第一百八十七 方伎》
*張三丰 《太極煉丹秘訣》

## 註
飛機

**飛機**者，人所以翱翔碧落，形似飛鳥。飛機有翼。其動機一具如多具。自爲驅動，遂得行進，翔於大氣，遊乎宇宙。

公元一九〇三年，美利堅萊特兄弟始製之。其時，飛機以木為骨，并金屬鉚之，風疾則落。後則翼身皆合金，腹匿動機，旋氣而翔空，亦有尾置動機，噴氣而翔者。其行捷甚，可越聲速，須臾千里。今者工其技，諸類多產，多軍民所用。其技，以美利堅及歐盟為佳。

飛機密度大於空氣。
若其密度小於空氣，則名爲氣球或飛艇。
若無動力指裝置，但可滑翔於空氣，則其名曰滑翔機。
飛行器之機翼，如若不固定，陞力源於機翼之旋轉，則其名曰直升飛機、旋翼機。
航空器之形態，多固定翼飛機。其動力所來源，或活塞動機、或渦輪螺旋槳動機、或渦輪風扇發動機、或火箭發動機云。
三國史記

**《三國史記》**者，高麗史書也。金富軾編。收高句麗、百濟、新羅三國之史，凡千年、五十卷。本記二十有八，新羅十二，高句麗十，百濟六；年表有三、志有九、列傳有十。
一九九六年

## 大事
* 三月二十三日：中華民國首辦民選大總統，由李登輝膺選。

## 生

## 卒
* 藤子不二雄，《銅鑼衛門》之作者。
段祺瑞

**段祺瑞**，字**芝泉**，名**啟端**，安徽合肥人也。祖佩，素與劉銘傳善。歷任淮軍銘部團練、統領。祺瑞少隨祖仕，以聰敏見知，頗異之。及祖卒，徒行二月，輾轉投於族叔從德，留作軍幕，專掌司書。 

## 北洋重將

弱冠，考入天津武備學堂，習炮科。居學堂日，攻讀苦勤，學業冠諸生，官費咨送遊學於德意志。光緒十六年，歸國，任軍械局隨營教習官。自甲午海戰始，附軍戍威海。袁世凱練兵小站，擢陸軍炮隊統帶，武衛右軍各學堂總辦。凡號令行下，處事值機，世凱所倚重之，由是顯名。與馮國璋、王仕珍並稱「北洋三傑」。 

宣統三年八月，辛亥首義，革命黨軍置軍政府。既下武昌，復取漢陽，據漢口，清廷惶。九月，乃起世凱為湖廣總督，督辦剿撫，節制長江水陸各軍。祺瑞亦超遷之，詔令署江北提督、總統第二軍。協國璋部戰於灄口，水陸夾擊，連陷漢口、漢陽，指日下武昌。捷傳數日，世凱懷異心，遽令停攻，藉此拜總理內閣大臣，祺瑞代攝湖廣總督。 

民國既立，改西曆。元月，祺瑞奏曰：「側聞共和思想，近來將領頗有勃勃不可遏之勢。」二十五日，連署四十六將，致內閣代奏電曰：「渙汗大號，請明降諭旨，宣示中外，立定共和政體。」清廷震怖，隆裕太后方擬詔旨，秘不發，意仍拖委。復急電曰：「共和國體，原以致君於堯舜，拯民於水火，仍因二三王公，疊次阻撓，以至恩旨不頒，萬民受困。現在全局威脅，四面楚歌……事於今日，乃並皇太后、皇上欲求一安富尊榮之典，四萬萬人欲求一生活之路而不見許。祖宗有知，能不恫乎。蓋國體一日不抉，則百姓之兵燹凍餒死於非命者日何啻數萬。瑞等不忍宇內有此敗類也，豈敢坐視乘輿之危而不救。謹率全體將士入京，與王公剖陳利害。祖宗神明實式鑑之。揮淚登車，昧死上達。」遂移師保定，作兵諫狀，果驗。二月十二，帝遜位，詔授袁世凱等五人定議國體，祺瑞亦在名列。 

鼎革初，按循約法，孫文辭臨時大總統，世凱代之。以祺瑞共和首功，拜內閣陸軍總長，歷七任。中華民國二年，間權國務總理，後署理湖北都督、兼領河南都督，權傾朝閣。 

三年，世凱削奪閣權，以備帝制。祺瑞察之，數進厲言。未果，以抱疾久，請辭歸隱，世凱怡然勉之。初，兩宮居喪，前清醇親王載灃欲誅世凱，慮不得脫。祺瑞聞之，乃陰發京畿兵亂，由是得免。兵亂之謀，僚佐徐樹錚所獻也。既任陸軍總長，舉為次長。世凱以樹錚狂傲，恐貽後患，不允。爭執不下，見祺瑞聲色甚堅，乃屈，而深銜之。 

四年十二月，世凱篡國，舉國聳動。蔡鍔兵起雲南討之，旋為諸省響應。世凱視眾皆叛離，劇恚，乃延請祺瑞護救，曰：「我老且病，悔不聽汝言，致有今日糾紛。」曰：「當竭吾力襄助。」既還，樹錚參謀效辛亥舊事，可收漁翁利，取袁代之，終不忍推牆矣。

五年三月，罷帝制，僭朝八十三日而敗。祺瑞通電慰告所部，安撫州省，事不得平，南方各省皆擁兵自立。六月，世凱卒於京，或勸收其餘黨，以示裂絕，祺瑞婉拒。親率閣員執紼送葬，以國喪禮之，時人多為詬。

## 逐鹿京華

黎元洪繼為大總統，除祺瑞國務總理。政悉由出，而大總統深怨之。六年二月，議對德宣戰，段曰可，國會曰否，懸未決。祺瑞陰策皖系舊眾脅迫之，元洪怒免其職，史稱「府院之爭」。

免令既下，祺瑞憤而離京，電告各省，凡督軍擁段者皆揭竿獨立。元洪大窘，急召安徽督軍張勳入京調停。勳提兵三千北上，所部無一斷髮者，自云「辯帥」，入京輒解散國會，叩謁宮門，易旗號，改官制。元洪棄職，亡走於日本使館。

勳既擁清帝復辟，群情譁然。祺瑞時已退居天津，旋整舊部，傳檄討逆，自任討逆軍總司令。七月，於馬廠起師，以段芝貴、曹錕分任東、西路總司令，吳佩孚為前敵總司令，誓言再造共和。於廊坊破勳部。十二日，攻入北京，溥儀退位，勳遁匿荷蘭公使館，遺孽遂散，復辟歷十二日而終。

率部還京，復柄國，布政甚勤，而國璋虛攝大總統位。八月，向德宣戰。九月，孫文暫立國會於粵，任海六軍大元帥，欲起兵護法，無果。

七年八月，立安福國會，舉徐世昌為大總統，改幣制。八年，五四事起，諸閥系怨祺瑞控選舉，群起誹之，祺瑞思慮非兵戎不可決也，乃潛籌建嫡軍。初，直奉合盟，同謀倒皖，佩孚自衡陽率直軍北上，至保定，囤師討段。猝立定國軍，調樹錚部於京郊佈防。激戰數日，奉軍亦壓境，由是定國軍饋敗，乃罷職自劾，避居天津日租界。

十三年，直奉戰事再起，馮玉祥臨陣倒戈，囚大總統曹錕於中南海。玉祥自度勢微，難負眾望，十一月，與張作霖及祺瑞會盟，共推祺瑞臨時執政，電邀文入京共商國是。然作霖霸關外久已，玉祥據京畿地利，文練新軍於粵，惟祺瑞無所憑藉，雖有執政之名，而行事不從心焉。

十五年春，八國兵艦集大沽口，欲迫撤防事。京民憤起，奔走遊行。視人心浮動，宜防鼓惑，祺瑞令軍警驅散之。然衛隊遽行彈壓，血濺京華，凡亡者四十七，傷者百餘，震驚海外。

祺瑞知事竟如此，急出，屍前合掌長跪，並素食終身，以示悔懺。三月，引咎辭職，自此息影津門，號**正道居士**，只談浮屠，不問時政。

## 晚年守節

二十一年，日軍寇華，立冀東防共自治政府。土肥原賢二趣勸進，不從。時王揖唐已投倭，屢造府糾纏。恐遭不測，故虛與委蛇，患之不抉。蔣中正恐其為之所脅，秘遣人迎祺瑞南下。

翌年一月，悄然離津。抵南京日，國府凡將銜者，皆戎裝過江迎之。渡至下關，中正親下階恭迎，執師生禮。其場勢宏盛，實為民國罕見。徵國民政府委員，不就。

二月，遷居上海，深居簡出，不問世事，終日青燈獨院。有疾，中正以祺瑞避暑廬山。王芸生適在，問政於祺瑞，曰：「為政之道易哉。其在八字：『維持人民，提倡商業』。觀今時，多豪奪於民。雖商業日盛，而平津之間，營業者多破，存者莫不賠累。如此以往，國能治乎？」又示贈中正詩曰：「憂樂與好惡，原盡與民同。三章法定漢，民足國不窮。興邦用順守，世民竟全功。提倡興百業，四海揚仁風。」復曰：「今中國無高才，次等者亦無多，蔣公居其邊也，惟治軍可謂一等。」又曰：「中國之事，壞在我見之深也。」

二十五年，卒於滬，年七十一。遺言八勿，申令喪簡。葬於北平西郊，後移至萬安公墓。

祺瑞素清貧寡欲，不營資產。平日器用屋室，皆極卑陋。雖屢鎮顯位，然四方賂遺，毫絲不留。居隱後，更無所入，常貸於親識。時人謂其「六不總理」，六不者，不抽不喝不嫖不賭不貪不佔也。至病篤，醫勸其食肉以養，則以當年立誓，曰：「死，可也；肉食，不可。」

晚年尤嗜棋弈，好資人所學。嘗有僚屬子吳清源者，與之弈。時段已愈花甲，清源未及弱冠，作忘年交。清源後受資東渡學弈，譽昭和棋聖。

為政之道，亦易亦難。其身正，不令而行，故便是易；其身不正，雖令不從，故曰是難。民國肇初，共和數劫，歷百難千巇，鑿鑿人心多異也。然祺瑞獨有三造之功，終帝制，開黨禁，伐古奮今，布政勤施，歷四魁尤以顯位尊，可堪至德焉。

## 據
* 《清史稿》宣統皇帝本紀
* 《清史稿》張勳傳
* 吳廷燮《合肥段公年譜》

分類:中華民國列傳
古莽之國

**古莽之國**，出《列子周穆王第三》，屬迺古三國。三國者，古莽之國、中央之國、阜落之國也。蓋處天地之外、神話之中，事未可徵，史未可考。古莽之地，陰陽不交，寒暑不辨；民不衣不食而多眠，五旬一覺，而以夢為真，真為妄也。
陸上風帆

**陸上風帆**者，蓋為三輪之車，豎有帆布，因風而動也。善行曠野之上，譬若海灘、機場。三千年以前，埃及之地，已見之焉。南梁之世，亦嘗有聞。一九零八年，始賽於法國、比利時。而今者車身，製以玻璃纖維、金屬，配以強帆，遠行萬里不殆。
子思

:此文所述，孔子嫡孫子思也，孔子有弟子原憲，亦字子思，欲詳其事，請閱其傳。

**孔伋**，字**子思**，魯人也。周敬王三十五年生。孔子嫡孫，世譽「述聖」，配享文廟大成殿。嘗師曾子，孟子師從其門，出仕於魯穆公。周威烈王二十四年卒。或云，嘗著中庸，然此說真偽亦不可考；著《子思子》，已佚。
復旦大學

**復旦大學**，中國上海之大學堂也。光緒三十一年肇創。初為**震旦學院**，法國天主教會立，舊址徐家匯觀像台。

其名「復旦」，典出《尚書大傳·虞夏傳》《卿雲歌》「日月光華，旦復旦兮」之名句，是以為自強不息，興學救國之志，勵華夏學子，發奮圖強之心。

其訓「博學而篤志，切問而近思」，典出《論語》《子夏篇》「博學而篤志，切問而近思，仁在其中矣。」。

## 史

公元二千又五年，為復旦大學建校百年大慶。承前啟後之樞軸．返才開新之關鍵，正此時也。於是乃議立碑銘。推本序原，明創業之艱辛；揆往卓今，期來哲之繼蹤。其辭日：

:春申故國，東海之濱。時維變法，鑠古謀今。
:科舉既廢，新學昌明。相伯夫子，啓我山林。
:卿雲復旦，肇錫嘉名。幾道援手，任公推心。
:登輝繼武，卓犖生平。右任慚恩，中山扶傾。
:上醫創黌，倡首克卿。正誼明道，歧黃鼎新。
:始具規模，乃擢才英。爰開講堂，弦誦雅音。
:時運不齊，風雨雞鳴。倭寇猾夏，徙址嘉陵。
:窶恥交困，傳習尤勤。燕歌慷慨，似蘭斯馨。
:終克光復，載歸載欣。補苴罅漏，慘淡經營。
:乾坤再造，大國泱泱。修文偃武，治具益張。
:院系調整，際遇雋良。群賢畢至，人物昂藏。
:厥聲以振，冠冕一方。文革忽起，形勢蒼黃。
:斯文傾頹，元氣凋傷。撥亂反正，重整紀綱。
:薪傳學術，煥然文章。博學篤志，造作椽梁。
:切問近思，求索無疆。楓林邯鄲，會同兩強。
:醫參文理，完璧皇皇。如鼓琴瑟，律呂鏗鏘。
:上晉無已，激勵蹈揚。慶洽遠邇，祝嘏稱觴。
:俾爾永昌，山高水長。旦復旦兮，日月同光。

是以為史。

## 據

分類:上海市大學
金九

**金九**（韓國語︰**김구**），號白凡（백범），韓國獨立運動家、為政者。朝鮮黃海道海州人也，原鄕安東。一八七六年七月十一日生。嘗任大韓民國臨時政府 主席，一九四五年 光復後 韓國獨立黨黨首。實爲南朝鮮之國父也。一九四九年六月二十六日為安斗熙所害，年七十四。

## 外連
* 金九紀念館
魯迅

**周樹人**，字**豫才**，本名**樟壽**，字**豫山**，以筆名**魯迅**名世。清光緒七年生，浙江紹興人。其先出宋大儒周敦頤。祖福清，同治十年進士。福清生伯宜，伯宜生三子，樟壽居長，次曰櫆壽，次曰松壽，伯仲俱有文名。

光緒十九年，福清以科舉弊案獲罪，定斬監候。縲絏八年，家人耗巨金得免。未幾，伯宜病歿，家道由是中落。二十四年，樟壽入學江南水師學堂，改名樹人，旋轉江南陸師礦路鐵路學堂，二十七年學成。

越明年，留學東瀛。於東京弘文學院習日語，後入仙臺醫學專門學校習西洋醫術，蓋因伯宜病時，醫者用藥怪異，而疑歧黃皆騙術也。其間，觀日俄戰爭之幻燈片，悟國人心愚甚於體弱。欲強國，則醫體不及醫心，乃棄醫從文。

三十二年，奉母命回國完婚，妻朱氏。旋又赴日，宣統元年返國。

民國元年，蔡元培舉樹人為教育部僉事。七年，以筆名魯迅著白話小說《狂人日記》，諷封建舊制，或曰今世白話文之祖也。

十五年，章士釗以樹人蠱惑師生，不堪任事，黜其職。訴至有司，案驗乏據，當復職。判文既下，而樹人不欲歸，掛冠辭焉。復以贊學生運動見緝，南下廈門大學，任文科教授。

翌年春，轉赴廣州，有許氏女，慕其才華，遂私之。十月，遷居上海租界，往來多騷客，好諷議國事。又嘗群集成會，砭斥時弊，並力倡新文化運動，以樹人為魁首。

二十五年，癆疾日甚，卒於上海，年五十六，歸葬萬國公墓。 

四十五年、公元一九五六年，遷葬虹口公園。

子海嬰，中共委以政協委員。海嬰子令飛，今居臺灣，亦屬文。

又，樹人著論頗豐，小說、散文皆有建樹。有《魯迅全集》傳世。世評不一，中共建國後，諡贈甚高；民國居臺，屢加貶抑。

分類:中華民國列傳
分類:光緒列傳
分類:紹興市列傳
永曆 (南明)

**永曆**，明昭宗朱由榔之年號也，明監國寧靖王朱術桂沿之不改。一六四七年始，一六八三年止，凡卅七年。

據《明史》攷，其始於西元一六四七年十二月，次年元旦起用。

## 史
明昭宗朱由榔永曆帝系承明神宗朱翊鈞萬曆帝孫，崇禎年封永明王，後承桂藩，再承大統，乃「取藩封『永』，以神宗孫取『曆』」，定為年號。
## 易元
*隆武二年十一月十八日（西元一六四七年十二月廿四日）即皇帝位，以明年為永曆元年
*永曆十六年四月十五日（西元一六六二年六月一日） 吳三桂攻滇，永曆帝昆明殉國
*永曆三十七年十二月（西元一六八三年） 延平郡王鄭克塽降清
## 大事
*永曆十五年——滿清順治帝崩，子玄燁承之，年號康熙。
*永曆十五年十二月初三日(西元一六六二年一月十一日)，緬甸王胁永曆帝以獻清。
*永曆十六年四月十五日(西元一六六二年六月一日)，永曆帝為吳三桂于昆明絞殺。
*永曆十七年——鄭經於臺灣承天府襲用永曆年號。
*永曆三十二年——吳三桂自立稱帝。
*永曆三十七年——延平郡王鄭克塽降清。

## 生
*永曆八年——愛新覺羅玄燁，康熙帝，滿清奴酋（西元一七二二年卒）
## 卒
*永曆十五年正月初七日——愛新覺羅福臨，順治帝，滿清奴酋（一六三八年生）
*永曆十五年八月廿四日——謝永常，明鄭部將（一六三零年生）
*永曆十六年——朱由榔，大明天子永曆皇帝（一六二三年生）
*永曆十六年——鄭成功，大明延平郡王，華夏名將（一六二四年生）
*永曆三十二年——吳三桂，降清貳臣（一六一二年生）
*永曆三十五年——鄭經，大明招討大將軍，延平郡王（一六四二年生）
## 沿用
漢民族主義者續其至今，今年為三百七十九年。

## 紀年
曾子

**曾參**，字**子輿**，魯南武人也，周敬王十五年生。父點，與參皆師仲尼。

參性誠靜、謙恭，嘗曰：「吾日三省吾身，為人謀而不忠乎，與友交而不信乎，傳而不習乎？」著《大學》、《孝經》，子思師出其門。

參事母至孝。嘗採薪山中，家有客至，參不還，母無措，乃齧其指。參忽心痛，負薪以歸。跪問其母，母曰：「有客忽至，吾齧指以悟汝。」居費，有同名者殺人，或謂其母曰：「曾參殺人。」參母織自若，曰：「吾子不殺人。」或再告，旋而三，皆謂曾參殺人，母遂懼，棄杼逾牆而走。後世嘆曰，以參母子連心若是，尚蔽於流言，況常人乎。

參妻之市，其子泣，欲同往，乃止之曰：「汝靜候於家，吾歸，殺豬食肉。」子乃許。及妻市歸，見參縛豬礪利，急問其故，參曰：「汝許以食肉，故欲殺之。」妻曰：「戲言耳，實不欲也。」參曰：「謬矣！汝妄語欺之，是授之以欺也；且母無信於子，吾恐自此子不受母教矣。」終殺豬烹食。

周考王五年，參寝疾，病。曾子有疾，召門弟子召曰：「啟予足，啟予手，詩云：『戰戰兢兢，如臨深淵，如履薄冰』，而今而後，吾知免夫，小子。」時臥季孫賜簀上，童子見，遽言之，眾弟子止之未及，參聞之，遂令易簀，眾皆止以病革不可變，參曰：「爾之愛我也，不如童子，君子之愛人也以德，細人之愛人也以姑息。吾何求哉？吾得正而斃焉，斯已矣。」眾乃舉扶而易之，返蓆未安而歿。
弘一

**弘一法師**，俗姓**李**，名**叔同**，字**息霜**，號**晚晴老人**，奉佛後取法名**演音**，法號**弘一**，浙江平湖人也，清光緒六年生於天津。父世珍，清同治四年進士，官至吏部主事，兼營銀鹽，家財萬貫。叔同庶出，而五歲失怙。

光緒二十四年，之滬與上海書畫公會、滬學會，並學於南洋公學。三十一年，留學日本東京美術學校、音樂學校，研西洋畫技、音律。次年，與同窗曾孝谷創春柳社，出演西洋話劇。

宣統二年，攜妻日女葉子返國，授舘於天津北洋高等工業學堂、直隸模範工業學堂、上海城東女子學校、南京高等師範學校等所。

民國七年剃度於杭州虎跑寺，奉律宗，著《南山律在家備覽》傳世，三十一年，圓寂於福建泉州開元寺，世壽六十三歲，僧眾舉荼毗，得舍利子數百，後十年，立塔奉之於泉州清源山。

叔同詩詞、書畫、篆刻、音律、優伶俱工，世稱「二十文章驚海內」，且以得其尺幅為榮。傳西洋音律於海內，所賦《送別》，當世經典。更開中國裸衣寫生之先河。豐子愷、劉質平俱出其門。及至皈依釋教，精研律學，弘揚佛法，僧眾奉為中興南山律宗第十一代世祖。

## 他典
*李叔同紀念舘 
分類:中華民國列傳
華表

**華表**者，石柱也，對樹於宮門甬道側，亦名**神道柱**、**石望柱**。

華表形制，下以座承之，座式或須彌、或蓮花，座上立柱聳然，佈以雲紋，龍盤其上，柱端雲板橫焉，柱頂置盤，號曰「承露」，盤中神獸踞之。座方而盤圓，以應「天圓地方」也。其頂之神獸，其名曰「犼」，又細分，居宮門內者，其首望宮內，號曰「望君出」，意謂諫君王不可留戀後宮；居外者，望宮外，號曰「望君歸」，諫以莫戀雲遊，回朝理政者也。

考華表之傳承，久矣。上古，先民立柱以示方位，其名為桓、表，又云堯舜時，立謗木以納諫，今之雲板是也。亦有樂器、圭表之說，不一而足。今名於世者，天安門前之表也，其西者毀於庚子兵火，雖巧匠補綴，創痕宛然。

日本神社必設朱門，稱曰鳥居，而識以華表。《和名類聚抄》《節用集》皆如是作。日人有鳥居氏，字亦作華表，而訓鳥居也。

## 引據
丁汝昌

**丁汝昌**，字**禹廷**，安徽廬江人，道光十六年生。初投太平軍，見勢不成，隨所部降湘軍，隸長江水師，從劉銘傳征捻，積勳至參將。捻平，晉提督。

光緒初，留北洋差序，赴英國購兵艦，歷法、德各營壘廠局，還綜水師。八年，朝鮮與美議互市，請蒞盟，汝昌與道員馬建忠東渡監約。既而朝軍譁變，焚日使署，遂率濟遠、揚威二艦赴仁川、漢城護商，而日軍已先至，汝昌還請益師。隨統七艦以濟，薄王京，與吳長慶及建忠謁李應罡，執以歸。

九年，授天津鎮總兵。會越南南定陷，乘兵艦往江平及欽州白龍尾，徼循海口。十四年，定海軍經制，命為海軍提督。軍故多閩人，汝昌以淮軍寄其上，恆為所制。總兵以下多陸居，軍士亦去船以嬉，又值部議停購船械，數請不獲，蓋海軍廢弛久矣。二十年，加賞尚書銜。 

甲午戰起，汝昌欲至濟物浦先攻日艦，將啟行，總署電柅之。逮日艦縱橫海上，海軍始集大東溝、鴨綠江口。定遠號為汝昌座船，戰既酣，擊傷其西京丸一艘。已，致遠彈藥盡，被擊，總兵鄧世昌戰死。

自是連喪五艦，不復能軍。汝昌猶立望樓督戰，忽座船砲震，暈而僕，舁以下。時世昌既死，汝昌慮諸將以輕生為烈，因定海軍懲勸章程，李鴻章上之，著為令。旅順陷，汝昌渡威海衛，是時兩軍相去二百二十餘里，朝士爭彈之，褫職逮問。鴻章請立功自贖，然兵艦既弱，坐守而已。

逾歲，日軍陷榮城，分道入衛。汝昌亟以木簰塞東西兩口，復慮南岸三台不守、砲資敵，欲毀龍廟嘴台砲，陸軍統將戴宗騫電告鴻章，責其通敵誤國，不果毀。待援師不至，乃召各統領力戰解圍。會日暮大風雪，汝昌盡毀緣岸民船，而南北岸已失，日艦入東口猛攻，定遠重傷，汝昌命駛東岸，俄沉焉，軍大震，競向統帥乞生路，汝昌弗顧，自登靖遠巡海口。

未幾，日艦宵入口門，擊沉來遠、威遠，眾益。道員牛昶炳等相鄉泣，集西員計議。馬格祿欲以眾挾汝昌，德人瑞乃爾潛告曰：「眾心已變，不如沉船夷砲台，徒手降，計較得。」汝昌從之，令諸將同時沉船。不應，遂以船降，而自鴆死，於是威海師覆焉。事聞，諸將皆被卹，汝昌以獲譴，典弗及，上令鎖柩村頭昭罪，籍沒家產。

宣統二年，海軍部立，鎮國公率舊將薩鎮冰等請賜卹，遂復官。中華民國元年，始歸葬焉。

## 據
* 趙爾巽《清史稿》列傳二百四十九
紅花

**紅花**者，又名草紅、刺紅花。善通利經脈，為血中氣藥，能瀉而又能補，各有妙義。

## 栽採

場圃撒之種，二月初下種。若太早種者，苗高尺許，即生蟲如黑蟻，食根立斃。凡種地肥者，苗高二、三尺，每路打撅，縛絕橫闌，以備狂風拗折。若瘦瘠地，尺五以下者，不必為之。 

入夏即放綻，花下作梂匯，多刺，花出梂上。採花者必侵晨帶露取之。若日高露旰，其花即已結閉成實，弗可採矣。其朝陰雨無露，放花較少，旰摘無妨，以無日色故也。紅花逐日放綻，經月乃凋。 

入藥用者，不必制餅。若入染家用者，必以法成餅然後用，則黃汁淨盡，而真紅乃現也。其子煎壓可出油。或以銀箔貼扇面，用此油一刷，火上照幹，立成金色。 

## 產地

產于懷慶府者，曰懷紅花，質最佳；產于商丘地者，曰散紅花，質亦佳；產于齊魯地者，曰大散紅花；產于巴蜀地者，曰川紅花；產于三秦地者，曰西紅花；產于滇省者，曰雲紅花。

## 藥用
一、《唐本草》：治口噤不語，血結，產後諸疾。 

二、《開寶本草》：主產後血運口噤，腹內惡血不盡、絞痛，胎死腹中，並酒煮服。亦主蠱毒下血。 

三、《本草蒙筌》：喉痺噎塞不通，搗汁咽。 

四、《綱目》：活血，潤燥，止痛，散腫，通經。 

五、《本草正》：達痘瘡血熱難出，散斑疹血滯不消。 

六、《本草再新》：利水消腫，安生胎，墮死胎。 

七、《本草衍義補遺》：紅花，破留血，養血。多用則破血，少用則養血。

## 食用
莖葉均可食用，若逢饑荒年，籍此果腹。國朝十年，餓孚遍地，人相易子食，由是此物獨贵。其食法亦有載，帶露摘紅花，搗熟，以水淘，布袋絞去黃汁，又搗。或以全株并酸粟等雜糧又淘，絞袋去汁，以青蒿覆一宿，捏成薄餅，成矣。食之多漲腹，須臾而饑感又至。

## 據
*《天工開物》，宋應星著
*《本草綱目》，李時珍著
黃金

**金**者，化學元素也，符號Au，原子序七十九，屬過渡金屬，亦為五金之首。質純色黃，光潤照人。上古迄今，四海之內，莫不貴焉。

其性至異。柔可展延，積之不朽。縱火煅之，愈見其精。烈火不能毀，百煉不能損，眾水不能侵，惟王水得溶。展之成絲，薄之如葉，一錢可展四萬方尺。置之烈焰，攝氏千三百三十有七度而化；沸之，得三千二百四十有三度。測其密度：每立方釐米之度，得十九克二分八厘強。是故其重近鉛之倍，與鎢相若。延展之極，一分金可成四萬方尺之箔。其導熱導電之能，冠於眾金屬。

產於大地，其處至廣。或藏山嶺，或伏溪谷。或為沙金，散於水際；或為金璞，藏於石脈。遠方異域，靡不產焉。中土產金，首推太行、西山諸嶺。域外則大秦、身毒、扶南，咸出其寶。今之產金，中土雖豐，然俄國、澳洲尤盛。

採之有術，煉之有道。古者淘金於水，擇精去粗；或鑿山探脈，尋其根源。今則穿井入地，深不可測。或以氰化取精，或以電解致純。術雖益精，傷害益甚。水毒山枯，民疾日增，此智者所憂也。

考其靈異，測之至微。智者察之，得其同位，重二百三十有七。又嘗聚金成粒，細微不可見，色呈深紅。醫者用以療疾，工者用以飾器。或製成膜，薄如蟬翼，光可透過。

其用至廣。古之人用以鑄鼎、制印、鑄幣、造器。今則入醫以療病，飾器以莊嚴，制物以導電，藏之以保值。上通天時，下盡地利，中效人事，用之無窮。天下歲出之金，以二十萬萬錢計。積金所在，遍佈寰宇，然其藏量有限。

古者，金為貨幣之本。列國鑄錢，必用純金。及至近世，諸國廢金本位，改用紙幣。惟有智者，積金以備未然。

論其利害：久存不壞，展延如意，價值恆定，工醫是資，此其利也。發山竭川，利昏人心，奢侈相仿，採煉傷生，此其害也。
銀

**銀**者，化學元素也，符號Ag，原子序四十七，屬過渡金屬、五金之類。四海皆有盛產，歷世以為通貨。《禹貢》曰：「唯金三品」。銀在其列，足證源遠。民國以降，紙鈔代之，遂禁流通。
## 產地
中國所出銀，舊時以浙江、閩越有官坑，遣吏督之，清初乃竭。又有江西饒、信、瑞三郡，有坑從未開。湖廣亦多出產，如辰州，銅仁，河南有宜陽、趙保山、永寧秋樹坡、盧氏高嘴兒、嵩縣馬槽山，與四川會川密勒山、甘肅大黃山等，皆稱美礦。燕、齊諸道，則地氣寒而石骨薄，不產金銀。然合八省所生，不敵雲南之半，故開礦煎銀，唯滇中可永行，甲於天下也。又以楚雄、永昌、大理為最最，曲靖、姚安次之，鎮沅又次之。
## 開採
凡石山銅中有礦砂，其上現磊然小石，微帶褐色者，分丫成徑路。採者穴土十丈或二十丈，土程不可日月計。尋見土內銀苗，然後得礁砂所在。凡碓砂藏深士，如枝分派別，各人隨苗分徑橫挖而尋之。上榰橫板架土，如枝分派別，各人隨苗分徑橫挖而尋之。上榰橫板架頂，以防崩壓。採工篝燈逐徑施钁，得礦方止。

凡土內銀苗，或有黃色碎石，或土隙石縫有亂絲形狀，此即去礦不遠矣。凡成銀者曰礁，至碎者曰砂，其面分丫若枝形者曰礦，其外包環石塊曰礦。大者如斗，小者如拳，為棄置無用物。其礁砂形同煤炭，底襯石而不甚黑。其高下有數等，民鑿穴得砂，先呈官府驗辨，然後定稅。出土以斗量，付與冶工，高者六、七兩一斗，中者三、四兩，最下一、二兩。其礁砂砂放光甚者，精華洩漏，得銀偏少。

銀素以白金貴天下，然生氣有限，每逢開採，數不足，則括派以賠償；法不嚴，則竊爭而釀亂，故禁戒不得不苛。
## 冶術
採得礁砂入爐，先行揀淨淘洗。其爐，土築巨墩，高五尺許，底鋪瓷屑、炭灰。每爐受礁砂二石。用栗木炭二百斤，週遭置架。靠爐砌磚牆一垛，高闊皆丈餘。風箱安置牆背，合兩三人力，帶拽透管通風。用牆以抵炎熱，鼓鞴之人方克安身。炭盡之時，以長鐵叉添入。風火力到，礁砂熔化成團。此時，銀隱鉛中，尚未出脫。計礁砂二石熔出團約重百斤。冷定取出，另入分金爐內，用松木炭匝圍，透一門以辨火色，其爐或施風箱，或使交箑。火熱功到，鉛沉下為底子。頻以柳枝門隙入內燃照，鉛氣淨盡，則世寶凝然成像矣。

此初出銀，亦名生銀，傾定無絲紋。即再經一火，當中止現一點圓星，滇人名曰茶經。跡後入銅少許，重以鉛力熔化，然後入槽成絲，絲必傾槽而形，以四圍匡住，寶氣不橫溢走散。
## 飾用
銀之飾用，大抵若金，及成器物，而價稍遜。吐蕃、回回最好此物，謂之素純無暇。又可試毒，製成銀針以觸鴆，色驟黑。
## 據
*《天工開物》，宋應星著
龍貓

《**鄰人龍貓**》，亦謂**龍貓**。動畫電影也，乃吉卜力社暨德間書店所製。成於昭和六十三年，宮崎駿原作、執導。所述，村野有山林，人跡未及，而有奇幻之境，唯童子方能見之。

同年四月十六日在日首映，觀者凡八十餘萬，廣受好評，蓋發眾之鄉愁也。

## 其事
有稚子曰皋月、五月者，同其父遷至村。村有異物，久居於斯，於人無害，唯稚子可見之。

分類:昭和動畫
分類:昭和影戲
分類:吉卜力社
五大臣象棋譜

**《五大臣象棋譜》**十四卷，武進金某所藏。曾由李壽臣氏托其戚華勵丹君請為發刊，未果。復書云：「五大臣象棋譜十四卷，清代有五大臣好弈，各誇其能，聞於朝，時清帝乾隆，詔入京殿試其技。帝觀弈六月，錄成十四卷。非刊本。有當時名臣語題跋，至為寶卷也。」

## 參
*謝俠遜《象棋譜大全》
*《明清亡佚象棋譜概述（一）－＜五大臣象棋譜＞》，《香港棋藝研究社第一期通訊》，香港棋藝研究社。

## 它典
*《香港棋藝研究社第一期通訊》
重慶市

**重慶市**，別稱巴、渝、江州、恭州，在西南巴蜀，為江、渝二水之匯，古巴國之都也。今為直轄市，特立西南之地，廣四百又七十公里，袤四百又五十公里，合方八萬二千四百公里，口三千八百萬。下轄十九區，廿一縣。

地多山，南北向，西北、中部丘陵、矮山據；東南則大巴、武陵二山相望。亦多水，長江貫流，嘉陵江、烏江、涪江、綦江、大寧河經焉。

## 它典
* 重慶政府公眾信息網

分類:中華人民共和國直轄市
麥

縮圖|小麥
凡**麥**有數種。小麥曰來，麥之長也；大麥曰牟，曰穬；雜麥曰雀，曰蕎。皆以插種同時，花形相似，粉食同功，而得麥名也。

四海之內，燕、秦、晉、豫、齊、魯諸道，庶民粒食者，小麥居半。西及蜀、滇，東至閩、越、吳、楚腹焉，方長六千里中，種小麥者，二十分而一。然磨面以為捻頭、環餌、饅首、湯料之需，而饔飧所不及焉。

種餘麥者，五十分而一；閭閻作苦，以充朝膳，而貴介不與焉。穬麥獨產陝西，吐蕃亦栽，一名青稞，即大麥隨土而變之種，其皮成青黑色，秦人專以飼馬，若遇飢荒，人乃良之。又有種大麥者，麥亦有粘者，河洛用以釀酒。雀麥修葉細穗，穗中又分十數細子，間亦野生。蕎麥實非麥類，然以其為粉療飢，傳名為麥，則麥之而已。

凡北地小麥，歷四時之氣，自秋播種，明年初夏方收。南方者，種與收期，時日差短。江南麥花夜發，江北麥花晝發，亦一異也。大麥種獲期與小麥相同。蕎麥則秋半下種，不兩月而即收。其苗遇霜即凋，邀天降霜遲，遲則有收矣。

## 據


分類:基礎之文
子路

**仲由**，字**子路**，嘗為季氏宰，故亦稱**季路**。魯卞人也，周景王三年生。

由好勇重信。嘗陵暴孔子。子曰：「汝何好樂？」对曰：「好長劍。」子曰：「吾非此之問也。徒謂以子之所能，而加之以學問，豈可及乎？」子路曰：「南山有竹，不揉自直，斬而射之，通於犀革。以此言之，何學之有？」曰：「括而羽之，鏃而礪之，其入不亦深乎？」子路拜曰：「敬受教。」後乃儒服委質因門人請為弟子。

子路以政事稱。嘗從孔子遊列國，為之御。子路為孔子侍衛，以其好勇，侮慢之人不敢有惡言，故孔子曰：「自吾得由，惡言不聞於耳。」

與曾皙、冉有、公西華侍孔子坐，夫子問曰：「如或知爾，則何以哉？」率爾對曰：「千乘之國，攝乎大國之間，加之以師旅，因之以飢饉；由也為之，比及三年，可使有勇，且知方也。」其言不讓，子哂之。

子多諷由，曰：「由也好勇過我，無所取材。」又曰：「片言可以折獄者，其由也歟？」亦贊之聞過則喜，曰：「千乘之國，可使治其賦也。」

周敬王四十年，衛蕢聵挾大夫孔悝作亂，逐其子出公自立，是為莊公，時由為悝邑宰，欲殺悝，未果，蕢聵乃下石乞、壺黶攻子路，斷子路纓。子路曰：「君子死而冠不免。」乃棄兵結纓，遂死。子嘗曰：「若由也，不得其死然。」果驗也。子路既卒，悝醢之，孔子聞，食則覆醢。

由性至孝，二十四孝有為親負米，即由也。

## 據
*《史記·仲尼弟子列傳》
*《論語》
道

道家之論曰：**道**可道，非常道。道乃天地之始，眾妙之門也。

道生一，一生二，二生三，三生萬物，此道所以為天地之始也。

盜亦有道，萬物得道，而聖人無為，此道所以為眾妙之門也。

儒家亦言道，而旨不同。《中庸》有之，曰：「天地之道，可一言而盡也：其為物不貳，則其生物不測。天地之道：博也，厚也，高也，明也，悠也，久也。」
呂氏春秋

**呂氏春秋**，秦相呂不韋之食客所著。成於秦王政八年，凡二十六卷。上至堯舜湯武，下至諸子百家、用兵之法、宮商之理、祭祀之禮、農事時令、修身之道、濟世之德，無所不包。兼儒墨，合名法，故亦曰雜家焉。

分類:雜家
清華大學

**清華大學**，中國之大學也。宣統三年四月朔肇建。時，國運衰微，百業凋敝。欲學器物於西人，號之「師夷長技以制夷」，然言語習俗教學皆異，乃以諸夷返庚子賠款以立「留美學務處」、「清華學堂」，立址於故清華園，因名。

民國元年，更名曰**清華學校**。至十四年，始設大學部。十七年，改國立清華大學，以「自強不息，厚德載物」為訓。

抗戰間，二十六年，遷長沙，併北京大學、南開大學，為長沙臨時大學。二十七年，再遷昆明，改西南聯合大學。

一九四九年，中華人民共和國立，去國立二字，號清華大學。國府遷臺，乃於新竹別立學址，仍名國立清華大學。
## 釋名
清華，乃出於晉人謝混之詩「景昃鳴禽集，水木湛清華」。

## 師範
梅貽琦嘗爲校長，有云「所謂大學者，非謂有大樓之謂也，有大師之謂也」。昔清華之「國學四大導師」，曰梁啟超，曰陳寅恪，曰王國維，曰趙元任，皆可謂大師也。

## 據
宰予

**宰予**古予我通，故名亦作我，字**子我**，魯人，仲尼之徒也，周靈王二十年生。以言語稱，出子貢右。從孔子遊列國，嘗使齊楚。

問三年之喪於孔子，謂君子三年不為禮樂，則禮崩樂壞，期可已矣。子問其安否，對以安，子曰：「汝安則為之。」及予出，子謂其不仁也，曰：「予也有三年之愛于其父母乎？」又問井有仁焉，子謂其罔于君子。宰予晝寢，子責曰：「朽木不可雕也，糞土之牆不可朽也。」曰：「聽其言而觀其行，於予與改是。」

周貞定王十一年卒。史記言齊大夫闞止、田常爭權，常逐殺止，予以附止而同死，常專權，夷其族。左傳無茲文，然闞止亦字子我。故唐司馬貞以太史公誤也。

## 據
*《史記·仲尼弟子列傳》
*《論語》
八議

**八議**者，古減、免刑之條也。屬身八議之內，犯罪按律當死者，有司不可自專，當呈皇帝交廷臣議處；罪在流刑以下者，則減一等處之。倘罪在十惡，不在八議之列。源出周八辟，魏明帝時入律。茲列於下：
  議親：帝袒免以上親；太皇太后、皇太后緦麻以上親及皇后小功以上親。 
  議故：皇帝故舊也。 
  議賢：有德行可法者。 
  議能：有賢能，知政事、兵法者。
  議功：有功於朝廷者。 
  議貴：職事官三品以上、散官二品以上或爵一品者。 
  議勤：恪盡職守者。 
  議賓：前朝國君之裔。

## 據
* 長孫無忌《唐律疏議》卷第一名例
硫

**硫**者，舊譯**磺**，化學元素也，符號S，原子序十六，屬非金屬。五行屬土，礬石藥理之物也。多雜於磺石、磺水之中，粹至純者乃曰「硫」。後世互淆，故曰**硫磺**。

## 產地
東至日本，西及美洲，皆有盛產。初乃煉丹之物，方士取為補劑，以調和陰陽。或有醫者引入方，作壯陽、殺蟲之用。凡閱典，性味多所載錄。

硫雖遍生，然世間少有純物，故必於磺石中煉取之，而磺石伴溫泉生者，十之五六。半出特生白石，半出煤礦燒礬石。

## 煉術
燒冶之術與煤礦略同。掘取其石，用煤餅裹叢架，外夯築土爐，炭與石皆載於內，爐上用燒硫舊渣覆之，中隆一頂，透圓孔，其中火會力時，孔內自透黃焰。及焰起，細查之，覓一陶盂，盂當中隆起，邊弦捲成魚袋樣，更覆於孔上。石精感受火神，化出黃光飛走，遇盂掩住，不能上飛，則化成汁液，靠著盂底，其液入弦袋之中，其弦又透小眼，流入冷道，循槽入小池，凝結而成硫矣。

凡得硫一斤，則減去磺石三十餘斤，其礬精華已結為硫，枯滓遂為棄物。

## 物用
可製火藥，火藥者，硫、硝、木炭混勻而成。硫為純陽，硝為至陰，兩精逼合，則光焰倏起，毀物萬千，此乾坤幻出神物也。其法可考：硫取一，硝取二，餘者木炭填之。

## 據
《天工開物》，宋應星
七出三不去

**七出三不去**，婚姻之法也，殆始於周，廢於民國初。

夫七出者，休妻之條也： 
:一曰**無子**，此條須待女子七七天癸竭，而夫猶無庶子，方可為之；
:二曰**淫**；
:三曰**不順父母**；
:四曰**口多言**；
:五曰**盜竊**；
:六曰**妒忌**；
:七曰**惡疾**。

而三不去者，不可休之情也：
:一曰**有所取無所歸**，其父家無養，休則無以棲身之謂也；
:二曰**與更三年喪**，謂遵禮為舅姑守制滿三年者；
:三曰**前貧賤後富貴**，歸家時貧賤，而富貴時休髮妻，有失倫常，故有此款也。

別有**義絕**，蓋倘有殺彼家長幼之為者，其恩義已絕，有司可直判各散，而不囿於前述之律。

## 評
周典云：「出禮入刑」，是故婚姻諸條，皆從禮法，違禮則出，合禮則納。七出之條，後世常詬之，其實不省可利乎當時之世也。
三垣二十八宿

**垣**、**宿**、**星官**者，星之集也。為辨諸星，全天分為東南西北中五宮，中宮下分三垣，餘者各分七宿，垣、宿又分星官若干，星官有星若干。泰西亦有分法類之，然名、位俱異，名曰星座。

據《史記·天官書》載：

分中宮為三垣：
*曰**紫微**，有星官三十七，星一百六十三
*曰**太微**，有星官二十，星七十八
*曰**天市**，有星官一十九，星八十七
又分東南西北四宮各七宿，又配以七曜、並禽獸之名茲列如次：

有明末年，西學東漸。南天星官，合於星座。

## 兼查
*分野占
*九野

## 據

*商務印書館 中國古代的天文與曆法 ISBN 7-100-04-2422-6
分野占

**分野占**，古天文占法也，蓋以天有異象於某宿，則當驗於某地之謂也。唐王勃《滕王閣序》有句云：「星分翼軫，地接衡廬」，典即出此也。

異象在中宮，則應在紫禁；
異象在各宿，則應在海内各地，據《漢書·地理志》，對應如次：
*角、亢、氐——韓地
*房、心——宋地
*尾、箕——燕地
*井、鬼——秦地
*柳、星、張——周地
*翼、軫——楚地
*奎、婁、胃——魯地
*昴、畢——趙地
*觜、參——魏地
*斗——吳地
*牛、女——粵地
*虛、危——齊地
*室、壁——衛地
## 另見
*三垣二十八宿
*九野

## 據
*商務印書館 中國古代的天文與曆法 ISBN 7-100-04-2422-6
東帝汶

**東帝汶民主共和國**，處亞細亞洲東南，在帝汶島東端，西接印度尼西亞。都帝力，國有土萬五千四百一十方公里，口百又六萬餘。民多務農，產咖啡、橡膠、紫檀，備石油、天然氣。

## 史
初為爪哇國屬地，地狹且荒。西元十六世紀初，葡萄牙殖民。一九七五年，逐葡人而自立，曰**東帝汶民主共和國**。九日後，印度尼西亞揮軍入境、滅之，置東帝汶省。一九九九年，議獨立，乞聯合國托管。二〇〇二年五月二十日，國始復。

## 政
舉國凡十三區，茲列如下：

#勞滕區（Lautém）
#包考區（Baucau）
#維麥克區（Viqueque）
#馬納圖托區（Manatuto）
#狄力區（Dili）
#阿伊萊烏區（Aileu）
#馬努法伊區（Manufahi）
#利基卡區（Liquiçá）
#埃爾梅拉區（Ermera）
#阿伊納羅區（Ainaro）
#博博納羅區（Bobonaro）
#科瓦利馬區（Cova Lima）
#歐庫西-安貝諾區（Oecusse）
# (Atauro)

## 外鏈
*東帝汶政府官址